
Infrastructura di Horacio Oduber Hospital den mal estado atrobe: 
Buraco den plafond di Hospital ta causa inconveniencia 


Recientemente, na mesa 
di redaccion di Bon Dia 
Aruba a yega informacion di 
problema cu infrastructura 
di edificio di Dr. Horacio 
Oduber Hospital (HOH), 
e biaha aki, mustra buraco 
den plafond. 


Riba potret y video cu Bon Dia 
Aruba a ricibi, por observa con 
e plafond ta daña, y algun pida 
di material ta riba vloer. Tambe 
por nota cu ariba tabatin un 
tuberia cu ta leak, directamente 
riba vloer. 


Esaki sigur ta preocupante mi- 
rando cu segun a informa Bon 
Dia Aruba, e area aki ta den e 
parti di hospital cu a renoba 
recientemente. 


Den pasado, e renobacion di 
HOH a conta cu cantidad di 
contratempo y problema. Na juli 
2023, Miembro di Parlamen- 
to, Sra. Aquannette A. Gunn, 
a dirigi un serie di pregunta 
na Minister di Salud Publico 
y Turismo, Sr. Danguillaume 
Oduber, tocante e situacion di 
Dr. Horacio Oduber Hospital 


(HOH). E preguntanan tabata 
enfoca riba e proyecto di expan- 
sion y renobacion di HOH cu a 
inicia na 2014 y cu mester a keda 
entrega na 2018, pero cu te dia 
e fecha ey, no tabata finalisa. E 
proyecto aki tabata basa riba un 
plan di exigencia cu expertonan 
di hospital a traha. E carta a men- 
ciona tambe e disputa entre e 
compania di construccion OHL 
Arellano y SOGA, cu a resulta 
den e paralisacion di trabao na 
e proyecto di renobacion di e 
edificio conoci como e ‘hos- 
pital bieu’. Sra. Gunn a pidi 
pa Minister Oduber informa 
Parlamento kico ta e suma cu 
SOGA a paga OHL Arellano 
na e momento cu ambos par- 
tido a dicidi di separa for di 
otro. E preguntanan aki tabata 
representa un intento pa clari- 
fica e situacion di e proyecto 
di expansion y renobacion di 
HOH y pa busca transparencia 
den e maneho di e situacion. 
Empleadonan di HOH y e 
demas ciudadanonan tabata 
preocupa cu un proyecto cu 
mester a keda entrega den 4 
aña pero a cumpli dos lustro sin 
conclusion. “Nos hospital ta un 
asunto di bida y morto y nos 
merece un solucion pronto. Pero 
en bes di esey, nos ta haya un 
proyecto cu a sali for di control, 
cu un presupuesto cu a subi 
for di 252 miyon florin pa un 
suma asombroso di alrededor 
di 400 miyon florin” a comenta 
e tempo aya. 


Esaki despues cu na maart aña 
pasa a bira conoci cu compania 
di construccion OHL Arellano 
Construction Company a duna 
orden na sub-contratistanan pa 


stop trabao di renobacion na 
HOH. A bira conoci cu a per- 
miti pa e desaroyador bandona 
e proyecto y laga contratistanan 
local completa e trabao. Den 
e combersacionnan aki tabata 
cuestiona con por ta cu un 
proyecto cu a cuminsa na 2013 
ainda no tabata cla na 2023. 


Igualmente, doño di e edificio 
unda HOH ta ubica, Sticht- 
ing Onroerend Goed Aruba 
(SOGA) a financia e proyecto 
cu tabatin un proyeccion inicial 


di 252 miyon florin. Sinem- 
bargo, durante cu e proyecto 
tabata andando, mas trabao a bin 
agrega na e proyecto y asina e 
presupuesto a keda aumenta te 
yega alrededor di 400mil florin, 
manera Gunn a indica den su 
comunicado. 


SOGA eventualmente a “con- 
firma cu en berdad tin un 
desacuerdo entre SOGA y e 
General Contractor 
OHLA, di e proyecto di Ex- 
pansion y Renobacion di Dr. 
Horacio Oduber Hospital. A 
base di e 
desacuerdo riba extension di 
e terminacion di proyecto e 
contratista a tuma e decision 
pa no sigui 
cu e proyecto di construc- 
cion. SOGA ta tumando tur 
e pasonan necesario pa sigura 
cumplimento cu 
e condicionnan di e contrato y 
su derechonan,” segun a informa 
den un comunicado di prensa 
na maart 2023. 


Y asina keto bay e construccion 
no a keda finalisa. Y mientras 
tanto, e partinan cu si a keda 
renoba, ya ta presentando prob- 
lema cu ta rekeri mantencion, 
manera Bon Dia Aruba a haya 
sa. Esaki ta crea inconveniencia 
pa e trahadornan di hospital, 
pero tambe ta keda un muestra 
di mal maneho cu ya pa mas 
cu un decada, pasando di un 
gobierno pa otro, ta continua 
pa cu e renobacion di hospital. 


Mientras tanto, ciudadanonan di 
Aruba a keda cu un peso enorme 
di debe pa cu e proyecto aki. 

Pais Aruba mester cumpli cu medidanan estricto pa por haci uso di e 
incinerator pa kima desperdicio critico 


Manera a keda publica 
den nos edicion di dia- 
huebs 9 di mei, diaranson 
8 di mei Corte Comun di 
Husticia a dicta cu Gobi- 
erno di Aruba por haci uso 
di e incinerator na Parki- 
etenbos pa kima cierto 
tipo di desperdicio toxico. 


A traves di su pagina di Face- 
book minister di Transport, 
Integridad, 
Naturalesa 
y 
Asunto di Adultonan May- 
or, Ursell Arends, a publica 
e noticia. Manera ta conoci, 
e incinerator no ta activo pa 
casi seis luna caba, y esaki, e 
minister a indica, tabata con- 
forme e deseo di un activista. 


Despues cu gobierno a tuma 
e decision pa cera e dump na 
Parkietenbos, nan a opta pa 
sigui haci uso di e incinerator 
pa kima cierto di tipo di des- 
perdicio yama “desperdicio 
critico”. E tipo di desperdicio 
cu ta wordo cataloga como 
desperdicio critico ta inclui 
slib cu ta bin di RWZI, carcas 
di bestianan morto, desperdi- 
cio medico y cierto produc- 
tonan confisca cu conforme 
ley mester wordo destrui. 


Minister Arends a resalta cu 
Hof a duna instruccion hopi 
concreto ariba e forma con 
mester anda cu e incinerator. 
Esaki ta algo cu e conocido 
activista, Anouk Balentina, 
ken a hiba gobierno corte pa 
e caso en cuestion y na mas 
di un ocasion pa e diferente 
problemanan cu no sola- 
mente dump na Parkieten- 
bos, pero tambe e incinerator, 


a resalta tambe. 


Reaccionando ariba e pub- 
licacion aki, Balentina a pu- 
blica cu e decision hudicial ta 
contradeci e afirmacionnan 
di minister Arends cu e in- 
cinerator por funciona sin re- 
striccionnan mas grandi. 


“Contrario, corte en realidad 
a impone rekisitonan estricto 
cu e pais mester cumpli. E 
decision aki tambe ta tem- 
poral y ta aplicabel te ora cu 
corte dicta un sentencia firme 
den e caso di apelacion,” e ac- 
tivista a subraya. 


E decision di corte ta indica 
cu gobierno por usa e incin- 
erator temporalmente, pero 
esaki ta bin cu condicionnan 
estricto pa minimalisa e im- 
pacto riba salud publico y 
medio ambiente. 


E decision hudicial ta nenga 
e alegacionnan di minister 
Ursell Arends cu ta bisa cu e 
incinerator por opera sin mas 
limitacion. Contrario, corte a 
stipula condicionnan estricto 
cu pais Aruba mester cumpli 
cune pa por usa e incinerator. 


Ademas, manera Balentina 
a indica den su publicacion 
ariba su pagina di Facebook, 
e decision aki ta uno tempo- 
ral y ta valido te ora cu corte 
dicta su veredicto final den e 
caso di apelacion. 


Corte a pone limitenan es- 
tricto ariba e emicion y capa- 
cidad pa controla e riesgonan 
di e incinerator. Esaki por op- 
era solamente bao di supervi- 
cion y monitoreo constante 
di emisionnan di gas dañino 
y mester cumpli tambe cu tur 
e proceduranan di seguridad 
cu a wordo estableci. 


E decision di corte pa e reap- 
ertura temporal di e incinera- 
tor a bin pa motibo di tur e 
desperdicio critico cu ta keda 
acumula cu ta un forma un 
riesgo directo pa salud pu- 
blico E desperdicio medico, 
slib y carcas di bestianan 
morto a keda acumula desde 
cu e incinerator a wordo cera, 
locual, segun corte, a hiba na 
riesgonan hopi grandi pa me- 
dio ambiente y salud. 


Pa por usa e incinera- 
tor atrobe, e planta mester 
cumpli cu rekisito- y limit- 
enan estricto pa emision di 
por ehemplo stof, carbon 
monoxide y otro gasnan da- 
ñino pa salud. No por so- 
brepasa e capacidad maximo 
pa evita un sobrecarga y 
problema. Tambe pais Aruba 
mester entrega rapportnan 
detaya regularmente ariba e 
emisionnan di e incinerator. 


Ademas di esaki, dentro di 
tres luna di tempo, pais Aruba 
mester establece y comparti 
cu corte liñanan specifico di 
operacion di e incinerator. Pa 
loke ta trata e mantencion y e 
instruccionnan tecnico, mes- 
ter duna e personal di e plan- 
ta instruccionnan specifico 
tocante con nan mester ma- 
nipula diferente tipo di des- 
perdicio y con pa mantene e 
planta. 


E condicionnan aki ta rekeri 
un esfuerso intensivo di 
DOW como tambe di otro 
organisacionnan 
involucra, 
manera DNM y DVG, en- 
tre otro. Cumplimento di e 
rekisitonan estableci pa corte 
ta rekeri di solucionnan tec- 
nico avansa y un atencion 
profesional constantemente. 


E decision di corte ta nificia 


cu practicamente DOW por 
cuminsa haci uso di e in- 
cinerator di nobo desde 8 di 
mei, fecha di e veredicto aki, 
teniendo na cuenta e manual 
di funcionamento di e prov- 
eedor y e norma- y disposi- 
cionnan cu ta bin hunto cu e 
hindervergunning, cu excep- 
cion di e disposicion di e car- 
casnan di bestia morto. 


Manera ya caba indica, e de- 
cision aki ta wordo aplica y 
ta valido te ora cu corte dicta 
sentencia den e caso princi- 
pal. 


Den e caso principal corte ta 
bay contrata STAB pa aseso- 
ramento. E partinan involu- 
cra tin e oportunidad di re- 
acciona ariba un concepto di 
pregunta di STAB, cu ta bay 
wordo redacta pa e corte co- 
mun mes. 


E asesoramento di STAB ta 
termina den zomer 2024. 
E partinan tin oportuni- 
dad tambe di contesta ariba 
e proyecto di asesoramento 
aki di STAB. Ta di spera cu 
e proyecto di asesoramento 
aki ta inclui un bishita na 
e planta di incinerator den 
pleno funcionamento pa e 
investigacion di e expertonan 
di STAB, hunto cu e partinan 
involucra. 


Corte ta bay tene na cuenta 
e conseho di STAB na mo- 
mento di dicta un sentencia 
den e caso principal. E min- 
ister tambe por inclui e con- 
seho di STAB na momento di 
tuma un decision nobo den e 
obhecion di Balentina. 


Dependiendo di e procede- 
mento, corte ta bay trata e 
caso na october di e aña aki of 
na principio di aña 2025 

Eight To Eight, Because Our Planet Can’t Wait Campaign 
Dia 11 di mei tabata Dia Mundial di Parha Migratorio 


World Migratory Bird Day (WMBD), Dia Mun- 
dial di Parha Migratorio ta un campaña anual 
pa crea conscientisacion tocante e necesidad 
pa e conservacion di parhanan migratorio y 
nan habitatnan. E tin un alcance global y ta 
un herment efectivo pa eleva e consciencia di 
e menasanan pa parhanan migratorio, nan im- 
portancia ecologico y e necesidad pa coopera- 
cion internacional pa proteha y conserva nan. 


Tur aña hende rond mundo ta tuma accion y ta or- 
ganisa eventonan publico, manera festival di parha, 
programa di educacion, exposicion y excursion pa 
bay wak parha pa celebra Dia Mundial di Parha Mi- 
gratorio. 


Tur e actividadnan aki tambe por ser haci cualkier 
otro parti di aña, ya cu migracion di parha ta expe- 
riencia e momentonan culminante den varios pais 
y region den periodonan diferente, pero e principal 
dianan pa celebracion internacional ta tuma lugar e 
di dos diasabra di luna di Mei y October cada aña. 
E aña aki e dos dia ta cay riba diasabra 11 mei y di- 
asabra 12 october 2024. 


Pakico parha migratorio mester di 
proteccion 
Migracion ta envolvi un biahe largo y cu frecuent- 
emente un cantidad di menasa ariba caminda, mayoria 
causa pa actividadnan di ser humano. Y mes diverso 
cu e habitatnan y hendenan ta den diferente pais, 
asina tambe e menasanan cu parha ta enfrenta ta varia. 
Pasobra parha migratorio ta depende di un cantidad 
di sitio na caminda den nan area di distribucion bio- 
logico, e perdida di lugarnan pa pasa e temporada 
di winter, of lugar di descanso por tin un impacto 
dramatico riba e posibilidadnan pa sobrevivencia 
di e parhanan. 


Bula distancianan largo ta envolvi pasa multiple fron- 
tera entre paisnan cu diferente maneho ambiental, 
legislacion y medidanan di conservacion di natura- 
leza. E ta evidente cu cooperacion internacional entre 
gobiernonan, NGOs y otro stakeholders ta rekeri a 
lo largo di e rutanan migratorio pa intercambia cono- 
cemento y coordina esfuersonan pa conservacion. E 
marco legal y instrumentonan di coordinacion pa e 
cooperacion aki ta ser proporciona pa acuerdonan 
multilateral ambiental manera e Convencion riba 
Conservacion di Especienan Migratorio (CMS) y e 
Acuerdo riba e Conservacion di Parhanan Acuatico 
Migratorio di Africa y Eurasia (AEWA). 


Dia Mundial di Parha Migratorio a ser inicia na 2006 
pa e Secretariado di e Acuerdo riba e Conservacion 
di Parhanan Acuatico Migratorio di Africa y Eur- 
asia (AEWA) den colaboracion cu e Secretariado 
di e Convencion riba Conservacion di Especienan 
Migratorio (CMS). 


Tema pa 2024: proteha insecto, proteha 
parha 
E aña aki e tema di Dia Mundial di Parha Migratorio 
ta “Proteha Insecto, Proteha Parha” y ta enfoca riba e 
importancia di insecto pa parha migratorio. Presente 
den casi tur ecosistema mundial, insectonan ta un 
fuente esencial di alimento pa parhanan migratorio 
ariba nan largo biahenan. Parhanan migratorio fre- 
cuentemente ta planea nan migracionnan pa coincidi 
cu abundancia di insecto a lo largo di nan ruta sigui. 
Nan ta depende di insecto como alimento riba pun- 
tonan di descanso y pa broei y cria nan puyitonan. 


Migracion di parha ta un fenomeno natural cu a 
captiva e imaginacion di ser humano di tur cultura 
durante siglonan. E biahenan anual ta envolvi un 
movemento masivo a traves di distancianan grandi, 
hopi biaha atravesando continentenan y impulsa pa 
un combinacion di instinto, señalnan ambiental y 
strategia di sobrevivencia. Migracion ta un compor- 
tamento compleho cu ta sirbi varios proposito, en- 
tre otro ecologico, evolucionario y di sobrevivencia. 
Sinembargo e propio fenomeno di migracion di parha 
ta bou menasa, particularmente debi na poblacionnan 
di insecto cu ta disminuyendo, di cual hopi parha 
migratorio ta depende pa nan sustento. 


Insectonan ta provee energia esencial pa parha migra- 
torio, ofreciendo un fuente rico den proteina y otro 
nutriente fundamental pa nan sobrevivencia. Nan ta 
depende di insecto pa energia durante e migracion y 
otro etapanan di nan ciclo di bida, specialmente pa 
cria nan puyitonan. 


Sinembargo e disminucion masivo di poblacionnan di 
insecto den hopi parti di mundo tin implicacionnan 
serio pa parha migratorio. 
P’esey e tema di 2024 ta pone un enfasis riba e in- 
terdependencia di insecto y parha y ta urgi pa tuma 
medidanan pa proteha insecto asina protehando po- 
blacionnan di parha. 


Algun punto cu merece mencion ta: 
Mester reduci of elimina uso di pesticida den areanan 
cu ta ser frecuenta dor di parha y parha migratorio; 
Parhanan migratorio ta hopi esencial den combati 
insectonan cu ta plaga pa ser humano y nan ta apa- 
rece hustamente ora e insectonan aki ta abundante; 
Restoracion di zonanan humedo ta esencial pa man- 
tencion di poblacionan di insecto cu ta sirbi di ali- 
mento pa parhanan; 
Restoracion y mantencion di areanan habri cu vegeta- 
cion y di agricultura den un forma sano ta mantene 
poblacionan di insectonan util y na mes momento 
parhanan (migratorio) ta yuda combati insectonan 
cu ta forma plaga pa cultivo di fruta y berdura; 
Investigacion cientifico entre otro via ciencia habri 
por provee informacion util pa tanto poblacionan di 
insecto como parha y nan interdependencia. 


Dia mundial di parha migratorio, situacion 
di Aruba 
Na Aruba dos area principal pa parha migratorio ta 
Bubaliplas y e islanan di bubi na Seroe Colorado. Bub- 
aliplas ta un zona humedo califica como “man made 
wetland” bou di Tratado di RAMSAR pa zonanan hu- 
medo, y un ecosistema acuatico. Consecuentemente 
e restauracion y mantencion di e ecosistema aki ta 
necesario pa tanto poblacion di insecto y parhanan 
migratorio. 


Pa esaki e calidad di e fuente di e awa di Bubaliplas, 
esta e planta RWZI, mester ta garantiza. 
Sinembargo nos tin entendi cu Royal Haskoning, 
encarga cu estudio y creacion di terms of reference 
pa destaho pa modernisacion di e facilidadnan di 


RWZI no a ricibi di Aruba Conservation Foundation 
(ACF) e Natuurbeheerplan pa Bubaliplas y ainda 
falta pa provee e checklist actualisa di factor tecnico 
y norma ecologico (valornan numerico pa calidad y 
propiedadnan ecologico). 


Den e Landsbesluit di 5 mei 2020 (AB 2020, no.67) 
un cantidad di area nobo a keda declara area proteha y 
poni bou maneho di Aruba Conservacion Foundation. 


Segun ”Beheerovereenkomst tussen de Fundacion 
Parke Nacional Aruba (FPNA) en het Land Aruba”, 
di 2019, FPNA (ACF) ta obliga di crea beheerplan- 
nen, plan di maneho pa cada un di e areanan bou di 
su encargo, y segun articulo 11 (Beëindiging van de 
beheerovereenkomst) y articulo 12 (Goed vertrou- 
wen) Gobierno ta asumi cu ACF ta cumpli cu tarea 
acorda den e acuerdo. 


Pero den caso di e islanan di bubi cu ta un sitio 
di importancia mundial pa varios especie di parha 
migratorio e fundacion aki hunto cu Aruba Birdlife 
Conservation a faya barbaramente pa para e proyecto 
di Secrets Resort cu consecuencia cu e islanan aki 
ta bou menasa inminente di impactonan di turismo 
masivo asocia cu un hotel di 900 camber y actividad- 
nan di recreo acuatico. 

Departamento di Enseñansa Aruba cu penultimo 
encuentro di Alfabetisacion na Papiamento 


Recientemente 
a 
tuma 
lugar e penultimo dia di 
estudio pa cabesante di 
scol y maestro di klas 1 di 
scol basico. 


DEA a inicia cu un trayecto di 
preparacion pa cabesante di 
scol basico y nan maestronan 
di klas 1 na november 2023. 
E promer sesion informativo 
a cuminsa dia 17 di novem- 
ber 2023 na unda a comparti 
informacion, a conecta cu 
otro y a crea diferente Co- 
munidad Profesional di Siña- 
mento (CPS). En Total a for- 
ma ocho CPS na unda cada 
CPS lo enfoca riba un of mas 
topico pa profundisa nan mes 
aden. Cada CPS por a enfoca 
riba diferente area specifico 
cu ta di mayor importancia 
pa e grupo nucleo di e CPS. 
Unda un grupo a scohe pa 
enfoca y profundisa nan mes 
p.e. riba haci un estudio mas 
profundo di e materia, un 
otro CPS a enfoca riba crea 
material pa sostene e metodo 
y un otro a enfoca riba crea 
plan di comunicacion pa in- 
forma mayor. 


Na comienso di 2024 a reuni 
mensualmente como parti di 
e trayecto di preparacion pa e 
scolnan basico. Cada reunion 
a cuminsa cu un momento 
general unda a comparti in- 
formacion general pa esnan 
presente, sigui pa tayernan 


informativo pa e maestronan 
di klas 1 y pa finalisa e dia a 
sigui traha riba e topico di e 
Comunidad Profesional di 
Siñamento (CPS). E cabe- 
santenan a participa na tayer 
dirigi specificamente na nan 
riba e topiconan di nan esco- 
hencia, na unda a comparti 
informacion y sosten pa asina 
apoya nan den nan rol di sos- 
tene y motiva e maestronan 
di nan scol. 


E cabesante- y maestronan di 
klas 1 a bin hunto dia 19 di 
januari, 16 di februari, 27 di 
maart y 19 di april 2024, pa 
hunto prepara debidamente 
pa e introduccion di siña lesa 
y skirbi na Papiamento den 
klas 1 na augustus 2024. Cada 
dia di estudio a tuma lugar 
bou guia di Departamento 
di Enseñansa Aruba (DEA) 
conhuntamente cu Centro di 


Desaroyo Profesional Con- 
tinuo (CDPC) di Instituto 
Pedagogico Arubano (IPA). 


Dia 31 di mei venidero lo 
tuma luga e ultimo dia di es- 
tudio na unda cada CPS lo 
presenta y comparti nan pro- 
ducto final na nan coleganan 
presente. Di e manera aki e 
comunidadnan 
profesional 
ta sostene otro den e prepara- 
cion di e implementacion di 
e maneho nobo di idioma na 
unda ta siña lesa y skribi na 
Papiamento. 
DEA ta hopi agradecido pa 
e sosten ricibi di tur e cabe- 
sante- y maestronan. 


Pa mas informacion relaciona 
cu Enseñansa na Aruba por 
acudi na nos website www. 
ea.aw. Tambe por sigui nos 
den social media via nos face- 
book y instagram pages @ 
educationaruba pa keda na 
altura di tur informacion. 


MANA ta celebra Dia di Museo 2024 cu programa pa 
publico enfoca riba Investigacion y Educacion 


Diasabra, dia 18 mei awor, 
MANA – Museo Arqueo- 
logico Nacional Aruba, y 
algun otro museo mas, ta 
habri porta pa celebra Dia 
Internacional di Museo. 
E tema cu e Internation- 
al Counsil of Museums 
(ICOM) a stipula pa Dia 
Internacional 2024 ta In- 
vestigacion y Educacion. 


Investiga y Educa ta e dos 
metanan mas importante den 
MANA su mision. E dia di 
celebracion aki MANA lo 
ofrece bishitantenan un pro- 
grama educacional basa riba 
investigacion y alabes lo lansa 
oficialmente su website nobo. 
Porta lo ta habri entre 10’or di 
mainta pa 2’or di merdia y pa 
entrada ta pidi un donacion 
boluntario. 
Bou e nomber National Ar- 
chaeological Museum Aruba 
MANA lo lansa su website 


nobo pa 10.30’or di mainta 
den un forma festivo den au- 
ditorio. Meta di e website ta pa 
informa, educa y duna mas y 
miho servicio na comunidad 
di Aruba y internacionalmente. 
Informacion cu MANA ta 
duna su usuarionan ta a base 
di investigacionnan haci. E 
website ta brinda informacion 
actualisa di MANA. 


E tema Investiga y Educa ta ser 
concretisa tambe den un charla 
di arkeologo Raymundo Dijk- 
hoff. Su titulo ta Oruma: Playa, 
un perspectiva arkeologico y lo 
tuma lugar di 12.30 pa 1.30’or 
di merdia den auditorio di 
MANA. 


Pa esnan cu ta desea di wanta 
stoma lo bende un variedad di 
cuminda chikito. Entre otro 
lo tin sopi di cabrito, pan cu 
tuna, Jhonny Cake cu bacalou 
of keshi, koffie, te (bush tea), 


juice, bolo Upside Down y 
bolo di wortel vegano. 


Manera ta custumber na 
MANA lo tin actividad con- 
tinuo pa mucha tambe. Asina 
mayor cu ta desea di sigui e 
presentacion por haci esaki 
mientras nan yui ta deleita su 
mes cu obra di man. 


Bin mira tur locual tin nobo 
den salanan di exposicion, scu- 
cha y intercambia cu arkeologo 
Dijkhoff tocante investiga- 
cionnan y desaroyo di Playa y 
educa bo mes un tiki mas riba 
historia di nos antepasadonan. 

Iregularidad cu container for di Aruba a laga OM na Hulanda descubri 
cargamento di droga 


Durante weekend, Min- 
isterio Publico (OM) di 
Hulanda a informa riba 
nan website cu Aduana na 
Rotterdam a haya 44 kilo 
di droga den un container 
bashi. 


OM a informa cu un siman 
prome tabatin disturbio cu 
extractornan y personanan 
no autorisa di un empresa di 
container y carga na Maasv- 
lakte, Rotterdam. Varios anochi 
a stop e extractornan y tambe 
a haci aresto di sospechosonan 
cu tabata laga e extractornan 
cerca di e lugar. 


Pa e motibo aki, Aduana a di- 
cidi di haci un inspeccion di e 
containernan cu tabatin na e 
zona di transferencia, usando 


cacho detector di droga y un 
scanner mobil, y mesora nan 
a haya algo. 


OM a informa cu durante un 
inspeccion di un container 
bashi biniendo for di Aruba, 


nan a detecta iregularidad. 
Ora di habri pa inspeccion, e 
funcionarionan di Aduana a 
haya un par di tas di sport, y 
den esakinan tabatin bloki di 
cocaina. 


Durante un inspeccion mas de- 
taya, a haya tambe algun bloki 
los di cocaina den e parti patras 
di e container. Den e dos tas, 
agentenan di Aduana a retira 
44 paki di substancianan estu- 
pefaciente for di e container, 
cu un balor riba caya di casi 


3.5 miyon euro. 


Team HARC, un asociacion di 
27 aña entre Aduana, FIOD, 
polis portuario y fiscalia na 
Rotterdam, ta investigando e 
caso aki. A informa cu a destrui 
e droga cu a haya. 


Aruba tabata presenta na e 11th 
Steering Committee Meeting 


Director di Crisis Man- 
agement Office Aruba a 
participa na e di 11 en- 
cuentro di e Steering 
Committee organisa pa 
RAC/REMPEITC-Caribe 
(Regional Activity Center 
– Regional Marine Pollu- 
tion Emergency, Informa- 
tion and Training Center 
– Caribe) na Corsou. 


Durante e encuentro aki a 
trata entre otro : 
•	 
Resumen di actividadnan 
di e periodo juni 2022 y 
mei 2024 
•	 
E status di proyectonan y 
cursonan 
•	 
Sostenibilidad di RAC/ 
REMPEITC-Caribe 
•	 
Situacion di Consultants 


di IMO (International 
Maritime Organization) 
•	 
Enfoke riba e proposi- 
cion pa cu e desaroyo de 
un plan strategico pa e 
periodo di 2025 pa 2030 
•	 
Actualisacion 
di 
pro- 
grama regional presenta 
pa e asociadonan 
•	 
Proposicion di programa 
di actividadnan pa e peri- 
odo di 2024 pa 2026 
•	 
Eleccion di autoridadnan 
•	 
Comunicacion entre isla/ 
paisnan 


E encuentro aki tabata uno 
necesario mirando e mena- 
sanan continuo cu tin den e 
region Caribense. 
Pa mita di juli e agenda lo ta 
disponibel. 

Hulanda: 
Hospitalnan di mucha ta preparando pa un epidemia di tos ferina 


(NLTimes)—E departamento 
di mucha di e Deventer Ziek- 
enhuis a haci preparacionnan 
pa un epidemia di tos ferina, un 
malesa cu ta specialmente peli- 
groso pa muchanan chikito. E 
malesa actualmente ta plaman- 
do rapidamente na Hulanda, 
cu mayoria caso reporta den 
e region di Overijsel, segun 
NU.nl ta reporta. 


E hospital no ta yena cu pa- 
shent, y e preparacion no ta 
mesun visible compara cu es- 
nan tuma durante e pandemia 
di coronavirus, por ehempel. 
Principalmente e hospital a 
duna un curso recordatorio na 
su empleadonan y a aumenta 
nan deposito di equipo necesa- 
rio, segun pediatra Monique 
Gorissen a conta e corant. 


“Nos ta reconoc’e, nos ta 
reconoc’e den tur su forma, y 
nos ta sigur cu nos ta reconoc’e 
na tempo? Nos tur sa, pero 


bo mester recorda bo mes 
riba dje,” Gorissen a bisa. E 
otro preparacionnan ta prac- 
tico—aumenta deposito riba 
antibiotica y sigura cu labora- 
torionan por test pa tos ferina 
rapidamente. 


Mayoria mucha ta experencia 
tos ferina manera un molest- 
er simple di tosamento cu ta 
persisti pa varios siman. Pero 
muchanan chikito y hendenan 
grandi no tin forsa suficiente 
pa por wanta e tos, cual ta haci 
e malesa aki particularmente 
peligroso pa nan. Muchanan 
chikito cu un infeccion serio 
casi semper ta ser hospitalisa. 


Casonan recien na e De- 
venter Ziekenhuis ta bayendo 
bon, Gorissen a bisa. Pero el 
a subraya cu casi tur caso a 
envolvi muchanan chikito di 
ken nan mama a ser vacuna. “E 
muchanan ey ta haya un forma 
leve di tos ferina, pues no hopi 


serio.” Un infeccion serio ta 
hopi mas dificil pa trata. “E ta 
un malesa cu nos conoce: si cos 
bay robes, nos ta haci nos best, 
pero e por ta dificil pa trata.” 
Siman pasa, RIVM a reporta cu 
tabatin casi 7,200 infeccion na 
Hulanda e aña aki—e cifra mas 
halto den dies aña. 375 caso a 
envolvi baby, mita di cual mes- 
ter a ser hospitalisa. 


Recent cases at the Deventer 
Hospital have gone well, 
Gorissen said. But she stressed 
that these cases almost all in- 
volved young children whose 
mothers had been vaccinated. 
“Those children get a mild 
form of whooping cough, not 
so serious.” A serious whoop- 
ing cough infection is much 
harder to treat. “It is a disease 
of which we know: if things 


go wrong, we do our utmost, 
but it can be very difficult to 
treat.” E gran mayoria di baby 
hospitalisa no tabata vacuna of 
tabatin mama cu no a vacuna. 


Expertonan ta atribui e aumen- 
ta den infeccion mayormente 
na e grado di vacunacion cu ta 


cayendo, segun NU.nl. Baby ta 
haya vacuna contra tos ferina 
cu e vacunacion DPTP for di 
e programa nacional di vacu- 
nacion. Hende muhe na estado 
por haya e vacuna despues di 
22 siman. Aña pasa, e grado di 
vacunacion di baby a cay bao 
di 90 porciento. 


Hulanda: 
Uso di condom entre studiante ta 
cayendo a pesar di un aumento 
den infeccionnan di gonorea 


(NLTimes)—A pesar di 
un aumento alarmante di 
infeccionnan di gonorea, 
hobennan na Hulanda ta 
menos dispuesto pa usa 
condon durante relacion 
sexual. Nan ta sinti straño 
pa sugeri esaki, ta bisa e 
ta haci sex menos agrad- 
able, of ta bisa cu condon 
ta demasiado caro, AD ta 
reporta. 


Segun RIVM, infeccionnan 
sexualmente transmiti (STI) 
ta aumentando principal- 
mente entre hobennan fe- 
menino 
educa 
y 
hende 
homber bao di e edad di 25 
aña. E cantidad di hende 


muhe hoben cu un infeccion 
di gonorea a aumenta pa 78 
porciento aña pasa. Na 2023, 
43 porciento di hende hoben 
a indica cu nan no a usa con- 
don cu nan pareha anterior, 
un aumenta for di 31 por- 
ciento na 2012. 


Dokter Rinske van der Goor 
ta mira esaki refleha den su 
practica na Utrecht, el a con- 
ta AD. “Hende hoben cu ta 
contrata un STI no ta worry: 
‘Mi ta un studiante, e ta parti 
di e experencia.’ Manera un 
STI ta un griep. Pero en real- 
idad e ta mas peligroso,” van 
der Goor a bisa. 


E dokter a subraya cu infec- 
cionnan manera clamidia, 
gonorea, herpes, y syfilis por 
tin consecuencianan durade- 
ro. Algun blaar genital ta asi- 
na persistente cu e por tuma 
varios aña pa nan disparce 
completamente, y e blaar- 
nan doloroso di herpes por 
keda bin back. Clamidia ta 
un birando mas resistente na 
antibiotica. Tur aña, aproxi- 
madamente 500 hende muhe 
ta bira steriel pa via di esaki. 
Hende homber por sufri for 
di infeccionnan di prostaat 
y kimamento persistente di 
e penis debi na STInan, el a 
bisa. 

Gobernador di Sint Maarten ainda no a 
manda Decreto Nacional no firma na Rey 


(TheDailyHerald) –Gobernador Ajamu 
Baly ainda no a pasa dos Decreto Nacio- 
nal no firma pa ministernan candidato 
Raeyhon Peterson y Christophe Em- 
manuel na Conseho di Minister di Re- 
ino na Den Haag pa anulacion, manera 
ta rekeri pa Articulo 21 di Regulacion pa 
Gobernador di Sint Maarten. 


The Daily Herald a reporta cu ainda no a 
tuma e stap aki, maske no ta conoce e motibo 
pa e falta di cumplimento di e Gobernador. 


Como representante di rey di Hulanda, Wil- 
lem-Alexander na Sint Maarten y cabesante 
di gobierno di Sint Maarten, Gobernador 
Ajamu Baly a asumi su cargo desde dia 10 di 
october 2022. Su podernan ta delinea den e 
regulacionnan como ambos autoridad local y 
di Reino. 


Articulo 21 di e regulacion ta stipula: “Gober- 
nador no lo adopta un ordenansa nacional of 
decreto nacional proponi na su persona si e ta 
considera cu e ordenansa of decision ta den 
conflicto cu Statuut, un regulacion interno, 
un ley di Reino of un medida general di ad- 
ministracion di gobierno, of cu interesnan di 
cuido of salvaguardia di loke ta un asunto di 
Reino. E mester notifica Rey inmediatamente 
como cabesante di gobierno di Reino.’ 


Decretonan Nacional relevante ta pasa den 
revision di Conseho di Minister di Reino, 
cual subsecuentemente ta pasa esakinan na 
Raad van State, sirbiendo como e corte ad- 
ministrativo general mas halto y un conseh- 
ero independiente riba legislacion y adminis- 
tracion. Na e etapa aki, Raad van State ta eval- 
ua si e decision di Gobernador pa no firma e 
Decreto Nacional ta hustifica. 


Dia 24 di april ultimo Gobernador Baly pub- 
licamente a anuncia a traves di un comuni- 
cado di prensa pa pueblo di Sint Maarten cu 
e tabatin intencion pa firma solamente 7 di 
e 9 Decreto Nacional presenta pa Conseho 
di Minister, di cual e ta cabesante. A haci e 
anuncio aki prome cu Secretario di Gabinete 
di Gobernador a ricibi e nuebe Decreto Na- 
cional. 


Dos dia despues di anuncio di Gobernador, 
formateur Luc Mercelina a emiti un declara- 
cion corectivo, atendiendo e aparente discrep- 
ancia den e cantidad proponi di candidato pa 
minister pa dia 3 di mei. “A yega na atencion 
di e formateur cu por tin confusion relaciona 
cu e cantidad proponi di candidato pa min- 
ister. Mientras declaracion di Gobernador ta 
sugeri siete minister candidato, ta imperativo 
pa nota cu a inclui nuebe minister candidato 
den e rapport final entrega pa formateur Dr. 
Luc Mercelina como parti di proceso di for- 
macion di gobierno den su rapport.” 


Dr. Mercelina a reafirma cu “e inclusion di 
nuebe candidato minister den e rapport final 
ta corecto y reflectivo di e deliberacionnan 
comprensivo y e consideracionnan asumi du- 
rante e proceso di formacion.” 


Diasabra 4 di mei, Gobernador Baly a ricibi 
un carta di minister candidato pa Vivienda 
Publico, Desaroyo Teritorial, Medio Am- 
biente y Infrastructura (VROMI) pidiendo 
Gobernador pa clarifica pakico el a nenga di 
firma e Decreto Nacional pa nombramento 
di Peterson como minister VROMI den e 
gabinete recien instala lidera p mercelina. 


Peterson tin un conseho positivo di screen- 
ing, segun e rapport di Departamento di Se- 
guridad Nacional VDSM emiti dia 15 di april 
2024, y a ricibi un Certificado di Bon Con- 
ducta VOG for di minister di Husticia Anna 
Richardson dia 7 di februari 2024, confir- 
mando cu Ministerio Publico no tin registro 
di actividadnan cu por conta contra e minister 
candidato. VOG tabata solicita specificamente 
como parti di e proceso di screening, cu e re- 
vision haci bao auspicio di Advocaat-generaal. 


Den respuesta na pregunta di The Daily Her- 
ald, vocero di Secretario di Estado pa Asun- 
tonan di Reino, Karin Fraai a referi nan na 
e contestanan di Gobernador riba na ki mo- 
mento, riba ki dia, e dos documento no fir- 
ma a wordo manda na Conseho di Minister 
di Reino pa revision. “Nos no ta na altura di 
esaki,” Fraai a bisa. 


Cifra di crimen na Bonaire 
ta mustra tendencia di 
reduccion 


(BES-reporter) – Mirando e estadistica di 2023, cri- 
men na Bonaire ta mustra un tendencia di reduccion. 
A pesar di un aumento di poblacion y un cantidad au- 
mentando di turista, casi tur tipo di crimen midi ta 
mustra cifranan mas abao. 


E informacion aki a bin dilanti durante presentacion di Cu- 
erpo Policial di Hulanda Caribense, KPCN den weekend. E 
causa exacto pa e tendencia di reduccion no semper ta cla, ni 
sikiera pa KPCN mes. Sinembargo, un aumento di cantidad 
di agente riba caya, combina cu un tasa abao di desempleo riba 
e isla ta parce di a contribui positivamente na e tendencia. 


Un forma particularmente problematico di hortamento, esta 
robo na varios spot di buceo, a baha significantemente na un 
total di no mas cu dos incidente den henter 2023. Adiciona- 
lmente, e cantidad di hortamento di cabrito, kiebre den ne- 
goshi y hortamento di bicicleta a baha. 
Di otro banda, tabatin considerablemente mas hortamento di 
vehiculo di motor, mas caso di hortamento for di un sitio, 
y un aumento den cantidad di intento di robo compara cu 
añanan prome. 


E cantidad di robo residencial tambe a reduci considerable- 
mente, cu aproximadamente 50% compara cu 2020. 


E tendencia di reduccion aki ta visible pa varios aña. KPCN 
ta atribui e mehoracion aki den un parti importante na miho 
esfuersonan di prevencion, incluyendo e instalacion di miho 
lock, camara di seguridad y otro medida preventivo di e resi- 
dentenan. 


Na 2023, tabatin seis caso di hortamento involucrando violen- 
cia, cu dos instancia di hortamento bao menasa cu un arma. 


Contrario na e cifranan faborable den ofensa riba propiedad, 
tabatin mas caso di atake fisico na 2023. Un total di 206 caso a 
keda reporta na KPCN, cu 69 di esakinan involucrando vio- 
lencia domestico. Maske e cantidad di caso di abuso di mu- 
cha a aumenta levemente, e cantidad absoluto a keda relativa- 
mente abao. 


E cantidad di asesinato riba e isla ta keda stabiel. Na 2020 y 
2023 tabatin un caso cada aña. Na 2021 y 2022, ningun ases- 
inato a tuma lugar riba e isla. 


Desafortunadamente, ofensanan sexual a mustra un tenden- 
cia di aumento na 2023, pa un total di 28 caso – casi dobel e 
cantidad di añanan prome. 


Hefe di KPCN, Alwyn Braaf a expresa satisfaccion cauteloso 
cu e cifranan di aña pasa. “Ora ta trata di crimen, semper ta 
zona straño pa bisa cu bo ta satisfecho. Na final, cada caso ta 
uno di mas,” Braaf a bisa. Sinembargo, cabesante di KPCN 
ta complaci cu varios tipo di actividad criminal riba e isla ta 
mustrando un tendencia di reduccion. 


Potret di ABC Online Media 

UvA ta bisa cu protesta pro-Palestina a causa 1.5 miyon euro di daño 


(NLTimes) – Universidad di Am- 
sterdam (UvA) ta calcula cu e 
manifestacionnan pro-Palestina 
siman pasa a causa un total cu- 
mulativo di 1.5 miyon euro di 
daño. Daño causa na propiedad 
municipal y compania- y individ- 
uonan den e cercania no ta inclui 
den e calculacion, e universidad 
a bisa. UvA ta bay habri back su 
edificionan awe, cual tabata cera 
pa cuatro dia pa motibo di e man- 
ifestacion. 


UvA a bisa cu tabatin “daño signifi- 
cante” como resultado di e protesta 
riba campus Roeterseiland y otro si- 
tionan di campus di UvA den cen- 
tro di ciudad, Oudemanhuispoort 
y Binnengasthuis. No ta cla ainda si 
e universidad kier cobra e daño na e 
manifestantenan. E universidad a bisa 
cu ta “den consulta cu varios partido” 
pa determina “si y con por recupera e 
dañonan aki.” Ta bay anuncia un de- 
cision despues. 


E manifestacion a cuminsa dialuna 
tardi. E manifestadornan a haci tres 
demanda na e universidad, como 


tambe Vrije Universiteit y Amster- 
dam University College: Transpar- 
encia tocante colaboracion cu insti- 
tucionnan Israeli, pa kibra tur laso cu 
institucionnan Israeli, y tambe kibra 
laso cu companianan cu ta beneficia 


di esaki. 


UvA a publica un resumen di tur co- 
laboracion cu grupo di ciencia Israeli, 
cual e universidad a bisa ya tabata in- 
formacion publicamente disponible. 


UvA a declara cu ta hopi cauteloso 
tocante limita colaboracion institu- 
cional y individual. “Nos ta mira e 
colaboracion cu empleado Israeli in- 
dividual, tanten cu e naturalesa di e 
colaboracion ta den linea cu nos mis- 
ion academico, como un oportunidad 
pa tene un linea habri hasta den tem- 
po di guera y conflicto, e asina-yama 
diplomacia cientifico,” e universidad 
a bisa. “Kibra of suspende tur laso 
tambe ta nifica kibra relacion cu in- 
vestigadornan cu hopi biaha ta repre- 
senta e voz critico na Israel.” 


Diasabra, Parool a publica un editori- 
al firma pa 103 studiante y empleado 
di UvA y VU. E firmantenan, studi- 
ante Hudiu y Israeli, a bisa cu nan no 
ta sinti safe mas den hopi situacion 
na e universidadnan. Nan a skirbi cu 
nan ta hay’e dificil pa compronde con 
adheri na e exigencia di e manifestan- 
tenan di un boycott riba tur institu- 
cion Israeli en realidad ta “promove 
futuro pa Palestino y Israelinan.” 


Les y investigacion por continua na 
UvA cuminsando dialuna, e univer- 
sidad a anuncia diasabra. 

Temblor magnitud 6.4 a lanta hende fo’i 
soño na frontera entre Mexico y Guatemala 


(AP) — Un temblor fuerte 
a sacudi e frontera entre 
Mexico y Guatemala diad- 
omingo trempan, ponien- 
do residentenan spanta 
sali riba caya. 


E temblor a dal tiki prome cu 
6am cerca di e pueblo fron- 
teriso Mexicano di Suchiate, 
unda e un riu di e mesun 
nomber ta dividi ambos pais. 
E epicentro tabata net pafo di 
costa Pacifico, 16km west- 
zuidwest di Brisas Barra de 
Suchiate, unda e riu ta drenta 
lama. 


E temblor tabatin un magni- 
tud preliminar di 6.4, segun 
US Geological Survey y un 
profundidad di 75km. 


Na Mexico, no tabatin repor- 
tahe inmediato di daño, pero 
partinan mas remoto y mon- 
tañoso di e frontera tin prob- 


abilidad halto cu tera ta los. 
Otro banda di e frontera na 
Guatemala, agencia nacio- 
nal di prevencion di desas- 
ter a comparti potret di tera 
los riba caminda na region 
di Quetzaltenango y muray- 
anan cu a scheur na hospital 
di San Marcos riba su rednan 
social, pero no a reporta nin- 
gun morto. 


Na Tapachula, cerca di e 
frontera, brigadanan di de- 
fensa civil tabata moviendo 
door di e ciudad buscando 
señalnan di daño. 
Didier Solares, oficial cu 
agencia di Defensa Civil di 
Suchiate, a bisa cu te awo no 
a haya ningun daño. “Afortu- 
nadamente, tur cos ta bon,” 
Solares a bisa. “Nos ta papi- 
ando cu companianan, cu e 
areanan rural via radio y no 
tin nada, no tin daño danki 
Dios,” el a bisa. 


Asina mes, e temblor trem- 
pan mainta a spanta hende. 
Den e ciudad colonial mon- 
tañoso y pinturesco di San 
Cristobal, e temblor tabata 
fuerte. “Aki nos a lanta paso- 
bra nos tin servicio di alerta 
sismico,” residente Joaquin 
Morales a bisa. “E alerta a 
lanta mi fo’i so@o pasobra e 
ta bin 30 seconde prome (cu 
e temblor).” 


Na Tuxtla Chico, un pueb- 
lo cerca di Tapachula, Ma- 
ria Guzma, un maestro, a 
bisa: “E tabata teribel, a sinti 
fuerte. E tabata un berdadero 
susto.” 


Despues ayera, tabatin un 
cantidad di al menos dos de- 
cena di temblor chikito den 
estado nort di Mexico di Baja 
California, cerca di frontera 


Mericano. E temblor di mas 
grandi tabata di magnitud 
4.6, mientras mayoria tabata 
entre 2.5 y 3.7. 


No a reporta daño inmediata- 
mente den e region poco po- 
bla como 50km sur di un area 
relativamente poco pobla sur 
di El Centro, California. Nan 
no ta aparece relaciona cu e 
temblor na Suchiate, cual ta 
casi 3,750km den sur oriente. 


Panama: Presidente 
electo ta priminti deporta 
migrantenan “pa caba cu 
Odisea di Darien” 


(NTN24) – Jose Raul Mu- 
lino, presidente electo di 
Panama, a priminti de- 
porta 
migrantenan 
cu 
drenta e pais door di e sel- 
va di Darien, cu destino pa 
Merca. 


“Pa caba cu e Odisea di 
Darien, cu no tin rason di ta, 
(...) nos ta bay inicia cu ayudo 
internacional un proceso di 
repatriacion cu tur apego na 
derechonan humano di tur e 
hendenan cu ta eynan,” el a 
afirma. 


E mandatario nobo di e Pan- 
ameñonan a referi na e tema 
durante un discurso den e 


acto den cual e Hunta Na- 
cional di Escrutinio a proc- 
lama su persona formalmente 
como proximo hefe di estado 
pa e periodo 2024-2029. 


“Pa esnan ayanan (na na- 
cionnan di Sur America) y 
esnan cu kier bin sa cu aki 
esun cu yega ta bay debolbe 
na su pais di origen,” e abo- 
gado di 64 aña di edad, kende 
mester asumi su cargo dia 1 
di juli, a agrega. 


Frontera cu Colombia, e 
peligroso paso di Darien a 
converti den un paso obliga 
pa e migrantenan cu ta busca 
pa yega teritorio Mericano a 


traves di e frontera cu Mex- 
ico. 


Segun cifranan oficial, mas 
di 520mil persona, den nan 
mayoria Venezolano, a crusa 
na 2023 e selva peligroso, 
obligando autoridadnan di 
Panama pa destina fondo pa 
atende nan durante nan paso 
door di e pais. 


E anuncio di Mulino respecto 
migracio ta cobra forsa cu su 
eleccion debi na e hecho cu 
den campaña el a menciona 
su intencion pa “cera” e fron- 
tera di selva di 266km di largo 
y 575mil hectar di superficie. 
Mulino, kende a substitui 


como candidato e ex-manda- 
tario inhabilita, Ricardo Mar- 
tinelli (2009-2014), a agrega 
den su discurso: “Nos Darien 
no ta un ruta di transito, no 
señor, esey ta nos frontera.” 


Pero e tema di migracion no 
ta afecta Panama solamente, 
ya cu e paisnan di Centro 
America tambe ta enfrenta 
complicacion pa e cienmiles 
di migrante cu ta biaha door 
di e istmo despues di crusa 


riba pia e selva peligroso aki. 


E calculacionnan di Merca ta 
indica cu alrededor di 2.8 mi- 
yon di migrante ta drenta pa 
aña na Merca di manera ireg- 
ular, loke ta aumenta e pre- 
sion riba e presidente actual 
y candidato pa reeleccion, e 
Democrata Joe Biden, mien- 
tras e republicanonan di su 
rival, ex-presidente Donald 
Trump, ta acus’e di no haci 
nada al respecto. 

Haitianonan ta exigi renuncia y aresto di hefe di polis 


(AP) — Un cantidad cre- 
sciente di civil y agente di 
polis ta exigiendo retiro 
y aresto di hefe di polis 
Haitiano, mientras gang- 
nan arma a lansa un atake 
nobo na e capital Port-au- 
Prince, tumando control 
di otro warda di polis mas 
diasabra trempan. 


Hombernan arma a drenta e 
comunidad costero di Gress- 
ier den parti occidental di 
Port-au-Prince diabierna laat, 
heridando hende, kimando 
auto y atacando cas y otro 
infrastructura mientras can- 
tidad di hende a huy den e 
montañanan cercano despues 
di un cantidad di tiro cu arma 
di candela den anochi. 


No tabata inmediatamente 
conoci si tabatin algun morto. 


Video riba rednan social a 
mustra hende ta huy den sal- 
ida di solo balansando saco y 
maleta riba nan cabes, mien- 
tras hombernan bisti cu slof y 
cargando arma pisa a celebra 
cu tiro. 
“E pueblo ta di nos,” un 
homber a bisa, kende a graba 
su mes cu otronan cu tabata 
arma, notando cu nan taba- 
ta na Gressier. “Nos no tin 
limite.” 


E atake ta yega casi un siman 
despues cu atake di gang na 
centro di Port-au-Prince a 


forsa mas di 3,700 persona pa 
huy di nan hogar. “E situa- 
cion ta critico y catastrofico,” 
Garry Jean-Baptiste, vocero 
pa sindicato di polis SPNH- 
17, a bisa Associated Press. El 
a yama Frantz Elbe, director 
di Polis Nacional Haitiano, 
incompetente 
y 
incapaz. 
“Meneer Elbe a fracasa.” 


Jean-Baptiste a bisa cu e 
sindicato kier pa e conseho 
presidencial transicional re- 
cien instala exigi e renuncia 
di Elbe y duna orden pa ofi- 
cialnan di husticia habri un 
investigacion riba e crisis. 
“Polis ta sigui perde nan sede 
y ekipo y agentenan,” el a 
bisa, agregando cu al menos 
30 warda di polis y sub-sta- 


cion a ser ataca y kima den 
lunanan recien. Tambe el a 
acusa Elbe y otro oficialnan 
di rango halto di ta complice 
di e gangnan. 


Elbe no a responde inmedi- 
atamente na un mensahe so- 
licitando comentario. 


Jean-Baptiste a bisa cu e 
agente staciona na Gressier 
“a resisti pa un rato” pero no 
por a stop e atake di e gang 
mirando un falta di personal 
y recurso. “Polis no por a pre- 
veni lo pio,” el a bisa. 
Jean-Baptiste 
a 
bisa 
cu 
hombernan arma cu a bin for 
di comunidadnan bisiña di 
Village de Dieu, Martissant y 
Mariani a plania e atake. 


Gressier ta den un area con- 
trola pa Renel Destina. Miho 
conoci como “Ti Lapli,” e ta 
lider di e gang Grand Ravine 
y ta considera un aliado clave 
di Izo, otro lider poderoso 
di gang, segun ONU. Gang 
Grand Ravie tin como 300 
miembro y ta acusa di ases- 
inato, secuestro, violacion y 
otro crimen. 


Esnan cu a huy di Gressier 
awo ta join mas cu 360mil 
otro Haitiano kende a haya 
nan mes forsa pa bandona 
nan hogar mientras gangnan 
ta roza comunidadnan na 
teritorionan rival pa controla 
mas teritorio. Diesmiles di 
Haitiano mester a preta den 


shelter improvisa, incluyen- 
do scol y edificionan di go- 
bierno bandona pa motibo di 
violencia di gang. 


E violencia a aumenta cum- 
insando dia 29 di februari, 
ora gangnan a lansa atakenan 
coordina. Hombernan arma 
a kima warda di polis, tira 
riba aeropuerto internacional 
principal cu ta keda cera des- 
de dia 4 di maart, y a drenta 
e dos prison mas grandi di 
Haiti, liberando mas di 4mil 
preso. 


Politico veterano Andre Mi- 
chel a skirbi riba plataforma 
social X cu e atake mas recien 
contra Gressier ta mustra cu 
“Haiti no ta bay ta capaz di 
sali for di bao di e gangnan 
sin un forsa internacional... 
Nos no ta bay ta capaz di sig- 
ura e pais riba nos mes.” 


Lansamento di un forsa di 
agente di polis Kenyano cu 
sosten di ONU pa Haiti a 
keda retrasa ripitidamente, 
maske algun ta kere cu e 
agentenan por yega fin di 
mei. Cantidad di avion mili- 
tar Mericano ta aterisando na 
e aeropuerto cera na Port-au- 
Prince den simannan recien, 
transportando contratistanan 
civil, suministro pa salbabida, 
material di construccion y 
ekipo pisa prome cu e yegada 
anticipa di e mision multina- 
cional. 


Nicaragua: Regimen di Ortega ta expulsa famia di Miss Universo for di e pais 


(infobae) – Doño di franki- 
sia Miss Universo, e Thai- 
landes, Anne Jakrajutatip 
a informa ayera cu e famia 
di e actual Miss Universo, 
e Nicaraguense Sheynnis 
Palacios a sali for di Nica- 
ragua, y cu Palacios a keda 
den exilio “indefinidam- 
ente” for di su pais. 


Den un publicacion riba red- 
nan social relaciona cu Dia di 
Mama, Jakrajutatip ta elogia e 
ex-director di e organisacion 
na Nicaragua, Karen Cele- 
bertti, kende a keda expulsa pa 
e regimen di Daniel Ortega y 
acusa di delitonan di conspir- 
acion y traicion di e patria. 
“A exilia henter su famia, in- 
cluyendo nos Reina pafo di e 
pais indefinidamente debi na 
e poder di e marca Miss Uni- 
verso!” Jakrajutatip a expresa 
riba Instagram. 


E doño di Miss Universo 
tambe a papia di e cualidad- 
nan humano di Palacios y a 


destaca su forsa y dedicacion 
“pa cuida di bo mama y di 
henter e famia awo cu ta fuera 


di e patria.” 


Diario La Prensa di Nicaragua 


a recoge e afirmacionnan aki, y 
a cita cu dianan prome a papia 
riba rednan social cu e wela y 


ruman homber di Palacios, 
kende ta biba na New York pa 
atende su responsabilidadnan 
como reina di beyesa, a sali for 
di e pais Centro Americano pa 
reuni cu Palacios “a traves di 
parole humanitario”, un via 
migratorio habri pa Merca. 


Sheynnis Palacios ta e prome 
Nicaraguense y Centro Amer- 
icano pa gana Miss Universo, 
cual su edicion di 2023 a cel- 
ebra dia 18 di november na El 
Salvador. E reina di beyesa, di 
23 aña di edad y kende no a 
bolbe Nicaragua, a bishita den 
ultimo lunanan Costa Rica y 
Merca, unda e diaspora Nica- 
raguense ta importante. 


Regimen di Ortega dia 26 di 
april ultimo a lansa su propio 
certamen di beyesa despues 
di acusa e representacion di 
Miss Universo na e pais di 
delitonan di conspiracion y 
traicion di e patria y di destera 
su ex-directora. 

Espectacular show di baile titula: “The Celebration of Dance” 
di scol di baile Diana Antonette 
Diabierna anochi, a tuma 
luga e show di baile titu- 
la: “The Celebration of 
Dance” organisa pa do- 
cente di baile y coreografo 
Pierangely Wever di Scol 
di Baile Diana Antonette. 


Dia 29 di april ultimo, a 
conmemora Dia Mundial di 
Baile y en conexion cu e fe- 
cha special aki a presenta un 
magnifico show di baile. Un 


sala di Cas di Cultura com- 
pletamente yen a presencia 
e show colorido, talentoso 
y creativo. Tabatin diferente 
show di entre otro, ballet 
clasico, salsa, hip hop, baile 
cultural, baile contempora- 
neo y reggaeton presenta pa 
diferente grupo di baile di 
chikito te grandi. Tambe Sra. 
Diana Antonette a haci un 
magnifico presentacion di 
flamenco e anochi aki. 


Hof ta celebra su 155 aniversario cu lectura y nan “Vrijheidslunch” 


Dialuna siman pasa, Hof a 
celebra su di 155 aniversa- 
rio. Oficialmente, e “dies 
natalis” (aniversario) ta 
dia 1 di mei. E celebracion 
tabata combina cu esun di 
Dia di Liberacion. 


P’esey, na tur localidad di 
Hof, den colaboracion cu e 
organisacion responsable pa 
e Freedom Meals den henter 
Reino, a ofrece un lunch spe- 
cial pa tur colega. E lunch aki 
no solamente ta simbolisa 
unidad dentro di Reino pero 
tambe un aprecio profundo 
pa e diversidad y forsa di tur 


nos sociedad, di tur seis isla 
pa cual Hof ta sirbi via su hu- 
risdiccion. 


Prome cu e lunch, a tene un 
lectura na Corsou pa Sr. Allan 
van der Ree di e WWII Mu- 
seum Curacao, y na Aruba, a 
Sr. Luc Alofs, antropologo, 
historiado y specialista di 
herencia, a duna un lectura. 

Dia 4 di mei a recorda esnan cu a perde nan bida 
durante segunda guera mundial 


Diasabra ultimo a tene 
luga un ceremonia solem, 
unda cu a conmemora es- 
nan cu a fayece durante 
Segunda Guera Mundial. 
Manera ta conoci, di Se- 
gunda Guera Mundial ta- 
bata e guera di mas grandi 
den historia cu a cobra 
mas di 70 miyon bida y 
mas di 60 pais tabata en- 
volvi. 


Tin Arubianonan cu a perde 
nan bida durante e guera cru- 
el aki entre nan, e Arubiano 
Boy Ecury y varios hende 
homber y hende muhe cu a 
entrega nan bida pa libertad. 
Tur aña riba e fecha 4 di mei, 
Reino Hulandes ta recorda 
esnan cu a fayece durante e 
di Segunda Guera Mundial. 
E ceremonia a tuma luga na 
gedenkplaat der gevallenen 


situa na Adriaan Laclé Bou- 
levard. E atardi a inicia cu un 
oracion presenta pa Sr. Rene 
de Boer di MKZ, unda a pidi 
2 minuut di silencio pa recor- 
da tur e fayecidonan. 


E hoben Genevan Maduro, 
kende ta ganado absoluto di 
Arte di Palabra 2024 a decla- 
ma un bunita poesia titula: 
Vergeten. Himno di Hulanda 
y Aruba a resona y a continua 
cu ponemento di krans pa Su 
Excelencia Gobernador di 
Aruba Alfonso Boekhoudt y 
distinguido esposa. 


Den nomber di Gobierno di 
Aruba, Prome Minister Ev- 
elyn Wever-Croes hunto cu 
Minister Endy Croes a coloca 
un krans na honor di esnan 
cu sacrifica y perde nan bida 
pa nos durante e guera aki. 


Presidente di Parlamento di 
Aruba mr. Edgard Vrolijk 
y griffier suplente Sra. Ju- 
lie Franken-Thode tambe a 
pone un krans. 


Sr. Vincent Storimans, kende 
ta representante di VNO a 
pone un krans den nomber 
di VNO. Ministerie van 


Defensie, Comandante di 
MKZ Savaneta, Comandante 
Koninklijke 
Marechaussee, 
Korpschef di KPA hunto cu 
Comandante di Arumil y 
Hoofdsteunpunt di Kustwa- 
cht Aruba tambe a pone un 
krans. Den nomber di e ho- 
bennan di Aruba, e muchan- 
an di Sportvereniging River 


Plate a tira un flor pa tur e 
militarnan cu tabata victima y 
e fayecidonan di Reino Hu- 
landes. A pasa 79 aña desde 
cu e Segunda Guera Mundial 
a termina y pa semper nos lo 
recorda e sacrificio di esnan 
cu buscando paz a perde nan 
bida pa nos. 

Tocante 1 di mei (parti III) 
Skirbi pa Gregorio Wolff 


Trahadornan y e situacion internacional 
Riba 1 di mei 2024, ta bon pa trahadornan wak 
tambe e geopolitica, esta loke ta pasando interna- 
cionalmente. Prome pa trahadornan tuma nota di 
e cambio geopolitico, unda e mundo Uni-polar 
cu Merca y NATO como e unico poder militar y 
economico na mundo for di 1992, final di e epoca 
di guera friu, a termina. Desde 2022 nos conoce 
un mundo multipolar, cu awor banda di Merca/ 
NATO, China y Rusia tambe, como podernan 
grandi. Ademas tin e union di Rusia cu China. E 
cambio grandi aki sigur ta causante di gueranan. 
Nos conoce na Ucrania, un guera di Rusia contra 
Ucrania plus paisnan di NATO. Un guera segun 
informacionnan ta yegando su fin, cu Rusia ganan- 
do militarmente ariba e camponan di bataya. 


Nos tur cu ta trahadornan di bon boluntad na 
mundo, 1 di mei 2024, mester por forsa pa parti- 
donan sinta na mesa, dialoga y yega na un final di e 
guera, pasobra na final di cuenta, ta trahadornan ta 
forma parti di e ehercitonan. 


Na Palestina otro guera, unda e pueblo Palestino ta 
luchando pa su reconocimento como Estado. Na 
1948, Nacionnan Uni a parti Palestina, cual tabata 
un ex-colonia Ingles den dos parti. Di e teritorio, 
54% a ser destina pa un estado Hudiu, Israel y 46% 
di teritorio pa un Estado Palestino. Nunca e estado 
Palestino a ser concretisa. Israel cu apoyo di pais- 
nan di NATO semper a keda coy mas teritorio di 
Palestina. Gaza cu ta parti di Palestina tambe a ser 
conkista pa Israel y despues transforma den un pri- 
zon pa 2,3 miyon Palestino cu ta biba na Gaza. Pal- 
estinonan no por sali, ni drenta Gaza, sin permiso 
di Israel. Pa kibra e maltrato aki y caba cu 75 aña di 
abuso di Israel, 7 october 2023, un grupo rebelde 
di Palestina, Hamas, a lansa atakenan fuerte contra 
Israel, cu fusilamento di militarnan Israeli y otro 
civilnan, tambe tumando rehennan pa por negocia 
cu Israel. 


Esaki a inicia un guera, Israel contra Hamas/Pal- 
estina. E guera aki a bira unico den historia di hu- 
manidad. Avionnan Israeli cu bomnan di USA, 
constantemente y inutilmente ta bombardia casnan 
na Gaza, matando esnan cu no por huy. E canti- 


dad di morto ta yegando 35 mil persona, mayoria 
muchanan y muhernan. Esnan herida ta yegando 
80 mil persona. 


Pa prome biaha, den historia di humanidad, via 
medionan di comunicacion moderno, mundo 
completo ta wak bibo y directo con Israel ta com- 
etiendo un genocidio contra e poblacion indefenso 
di Palestina na Gaza. 


Sur Africa a bay CIH (Corte Internacional di Hus- 
ticia) acusando Israel di ta comete genocidio y mas 
violacionnan di derechonan humano. 


A sali un veredicto preliminar, cu 2 punto clave. 
Uno ta cu Israel mester haci tur lo posibel pa pre- 
veni cu nan ta comete genocidio, loke nos por wak 
cu Israel no ta cumpli. 


Di dos, CIH a ignora e ponencia di defensa pro- 
pio di Israel. Un estado, den e caso aki Israel cu 
ta ocupa un otro entidad Palestina/Gaza, no tin e 
derecho ariba defensa propio, esaki segun leynan 
internacional. 


Israel a destrui 80 pa 90% di tur casnan na Gaza/ 
Palestina, trahadornan Palestino casi tur ta sin em- 
pleo. Trahadornan Palestino na Gaza ta sufriendo 
hopi duro hunto cu nan famia. Tin scarsedad di 
cuminda, di awa, di lugarnan pa hende drumi, di 
medicina, di cama pa esnan enfermo y hopi mas 
scarsedad. USA cu ta bisa cu nan ta luchando pa 
trece paz na e guera, pero ya a uza su veto 3 biaha 
caba den Conseho di Seguridad di UNO. Tur bi- 
aha pa stroba di trece paz na e guera y pa Israel por 
sigui cu e bombardeonan. 


Pues ta mustra cu ta imposibel pa yega na un paz 
duradero y stop tur accion militar. P’esey 1 di mei 
nos pensamento ta cu esnan cu ta sufri y nos spe- 
ransa ta, cu pronto lo tin un tregua y cu e guera 
militar lo yega na su fin, Cu formacion di e estado 
Palestino lo trece un paz entre e poblacionnan di 
Palestina y di Israel. 


Mundo completo incluyendo USA ta bisa di ta pro 
e estado Palestina, Israel ta contra. Cu otro veto di 
USA, bisa si pero vota no, algun siman atras, no por 
a concretisa ainda e Estado Palestino. 


Aki ta sigui e tercera y ultimo parti di e piesa aki 


Parlamento ta representativo? 
Skirbi pa Robert Arends 


Ora midi e resultado di e votacion 
den Parlamento di Aruba (tocante 
casamento di personanan di mesun 
sexo) cu e cantidad di votonan per- 
sonal di e actual parlamentarionan, 
no por yega na otro conclusion cu 
nos actual Parlamentarionan no por 
ser considera representante directo di 
mayoria di pueblo votador. 


Pakico? 
Pasobra, di e cantidad di 58,610 voto 
valido pa Parlamento: 18,673 voto 
personal a bay pa nos actual minis- 
ternan; 24,107 voto personal a bay pa 
e actual Parlamentarionan y 15,830 
voto personal no ta representa ni den 
Gobierno ni den Parlamento. 


Conclusion 1: e actual 21 Parlamen- 
tarionan hunto ta forma represen- 
tacion directo (=segun cantidad di 


voto personal) di solamente 24,107 
votador di Aruba di ultimo eleccion 
cu ta menos cu 50% (un minoria) di e 
58,610 votadornan. 


Conclusion 2: di e 21 Parlamentari- 
onan, 10 Parlamentario (un minoria) 
representando 10,966 voto personal a 
vota contra; 10 Parlamentario (tambe 
un minoria) representando 13,100 


voto personal a vota pro y 1 Parla- 
mentario representando 401 voto 
personal a bula pipa (= no a vota ni 
pro ni contra). 


Conclusion 3: nos actual sistema di 
eleccion, copia di Hulanda, ta con- 
tamina/putri (= keda eligi pa Parla- 
mentario anto bira minister) y no ta 
funciona bon pa Aruba, pasobra can- 
didatonan eligi pa bira Parlamentario 
ta/por bira minister mientras pueblo a 
eligi nan pa bira Parlamentario. 


Solucion: duna pueblo un di dos voto 
pa vota pa un team di 5 minister (cu ta 
mas cu basta pa Aruba) y asina separa 
gobierno/minister for di parlamento/ 
parlamentario di moda cu Aruba—cu 
e separacion—ta logra un democracia 
real y Aruba ta elimina e “fake” de- 
mocracia cu Aruba tin awor aki. 

Adicto ambulante a bay cu 
pick-up di otro hende 


Diabierna mainta a dren- 
ta informe di cu durante 
ta anda cu adictonan am- 
bulante a bay cu un pick- 
up y ta señala e pick-up 
aki na Shiribana na cas 
conoci, mesora a dirigi un 
patruya na e sitio. 


Na yegada di e patruya a bin 
encontra cu e pick-up para 
na e adres. Un rato despues 
esun cu a bay cune a trece e 
yabi pa polis y a saca su perte- 
nencianan. Un rato despues 
e doño a presenta y a tuma e 
yabi over y a bay cu e pick-up 
for si e sitio. 


Awor hasta pa no duna chens 
den trafico bo bida ta core 
peliger 


Diabierna mainta a dren- 
ta informe di un caso di 
menasa cu arma di can- 
dela na Tanki Flip, mesora 
a dirigi patruyanan na e 
direccion ey. 


Na caminda a describi cu e 
nomber di e lugar no ta existi 
y ora a yama bek a bin com- 
pronde cu ta na Tanki Leen- 
dert nan mester ta. 


Polisnan a yega na e sitio y a 
papia cu e victima cu a declara 


cu e tabata tin preferencia y 
door cu e no a duna e chauf- 
feur di un Nissan March ros 
un chens e homber a saca un 
arma di candela y a menasa di 
tira nan. 


Djey e sospechoso lo a drenta 
un cura di cas probablemente 
pa sconde e arma y despues 
a bay for di e sitio. Polis a 
busca den e area pero no a 
logra hay’e; for di mas testigo 
a haya sa unda e ta biba y au- 
toridad lo bay pikie. 


Na Meiveld polis a para un auto pa control 


Den cuadro di haci nos 
trafico mas sigur polis ta 
teniendo controlnan den 
trafico na diferente sitio y 
na cualkier momento. 


Na Meiveld polisnan atento 
a para un Suzuki Van pa un 
control. Aworaki ta un bon 
chens pa controla si bo docu- 
mentonan di auto ta na ordo 
pa asina evita un boet. Si nan 
no ta na ordo regla esaki mas 
pronto posibel. 


Seguridad den trafico ta den 
nos man, ban cumpli cu ley. 


Na Tanki Leendert polis a para un auto pa control 


Den cuadro di haci nos trafico mas sigur 
polis ta teniendo controlnan den trafico 
na diferente sitio y na cualkier momento. 


Na Tanki Leendert un oficial di e brigada 
motorisa atento a para un Jeep pa un con- 
trol. Aworaki ta un bon chens pa controla si 


bo documentonan di auto ta na ordo pa asina 
evita un boet. Si nan no ta na ordo regla esaki 
mas pronto posibel. 


Seguridad den trafico ta den nos man, ban 
cumpli cu ley. 


Victima cu tiro den su curpa a core su auto 
y yega te na hospital 


Diahuebs atardi a drenta informe di un 
caso di tiramento dilanti un supermer- 
cado na Meiveld, mesora a dirigi patruy- 
anan na e sitio. 


Bayendo na e sitio a bin compronde cu tin 2 
auto di cual un ta un Kia Cerato bruin scur 
cual tin un hende sangrando y e otro ta un 
Honda Fit grijs den cual tin 3 persona aden cu 
ta bayendo su tras. 


Na yegada di e patruya a bin compronde cu 
tabata tin intercambio y na un dado momento 
un homber a keda alcansa pa bala. E mes como 
chauffeur di auto a core su auto dirigiendo su 
mes na hospital pa ricibi promer ayudo. 


Na yegada di e patruya na hospital a haya e 
auto para net na e entrada na policlinica y den 
e auto polis a haya hopi sanger plama y tambe 
a haya un arma den su auto. Polis a confisca 


tanto e arma como e auto pa mas investiga- 
cion. 


Polis na Meiveld a busca mas informacion y a 
bin haya hulsnan. For di camaranan di segu- 
ridad polis por a nota cu tanto e persona den 
e Kia Cerato como esunnan den e Honda Fit 
a saca arma y a los tiro. E caso ta bao inves- 
tigacion. 


riba caya 

Accidente na rotonde 
Wayaca a stagna e fluho di 
trafico 


Diabierna mainta a drenta informe di un accidente na 
e rotonde Wayaca, mesora a dirigi un patruya na e sitio. 


Na yegada di e patruya a bin compronde cu aki ta trata di un 
accidente riba e rotonde unda un auto a bay cambia di “lane” 
pero no a tene cuenta cu tabata tin un otro auto na banda 
di dje y a dal esaki. Afortunadamente ningun hende a resulta 
herida. 


Cacho a morde persona 
canando den Laurens 
Costersstraat 


Diabierna atardi a drenta 
informe di cu un cacho a 
morde un peaton na Lau- 
rens Costersstraat, mesora 
a dirigi un patruya na e si- 
tio. 


Na yegada di e patruya a bin 


compronde cu e cacho a sali 
for di cura bay riba caya y a 
ataca mordiendo y huñando e 
peaton. Polis claramente por 
a mira e rasca y mordi. Polis 
a pidi ambulance pa e peaton. 
Na yegada di e ambulance 
nan a atende e herido. 


Accidente saliendo for di parkinglot 


Diabierna merdia a drenta informe di 
un accidente den e parkinglot di veld di 
Britannia, mesora a dirigi un patruya na 
e sitio. 


Na yegada di e patruya a bin compronde cu 
aki ta trata di un accidente saliendo for di e 
parkinglot di e veld unda un chauffeur no a 


regula su velocidad ni mantene distancia a bay 
dal tras di e auto su dilanti. 


Polis a nota cu ta djis un rasca chikito tin y 
nada mas; pero un rato despues e chauffeur 
di e auto dilanti a cuminsa keha di dolor di 
lomba y a pidi un ambulance p’e. 


Persona sin bida haya benta abao den cas 


Diabierna mainta drenta informe di cu 
un persona a yega cas y a haya familiar 
benta abao y no tabata reacciona, me- 
sora a dirigi tanto polis como ambulance 
na e sitio. 


Na yegada di e ambulance a bin compronde 


cu aki ta trata un persona cu ya no tabata duna 
señal di bida y a pidi presencia di polis y dok- 
ter. Na nan yegada a bin compronde cu aki 
ta trata di un caso di morto natural. Nos ta 
extende palabranan di condolencia na famia 
di e fayecido. 

Atake cibernetico riba sistema di salud na Merca ta causa un movida 
temporal pa metodonan tradicional 


(AP)—Un cyberatake riba e siste- 
ma di salud Ascension operando 
den 19 estado na Merca a forsa al- 
gun di su 140 hospital pa redirigi 
ambulancenan, causando pash- 
entnan pa pospone testnan med- 
ico y blokiando acceso online pa 
historia di pashent. 


Un vocero di Ascension a bisa cu el 
a detecta “actividadnan inusual” di- 
aranson riba su sistemanan di netwerk 
riba computer. Oficialnan a nenga di 
bisa si e sistema di salud no guber- 
namental, basa na St. Louis, tabata e 
victima di un atake ransomware of si 
el a paga un suma di rescate, y e no a 
responde na un e-mail buscando mas 
informacion. 


Pero e atake tabatin e caracteristican- 
an di un ransomware, y Ascension a 
bisa cu el busca ayudo di Mandiant, 
e unidad di cyberseguridad di Google 
cu ta liderando respuestanan pa atak- 
enan asina. Na comienso di aña, e 
cyberatake riba Change Healthcare 
a stroba sistemanan di cuido den 
henter e nacion, y e CEO di su com- 
pania UnitedHealth Group Inc., a 
reconoce den un testimonia pa Con- 
greso cu el a paga un suma di rescate 
di 22 miyon dollar den bitcoin. 


Ascension a bisa cu ambos su sistema 
di historia electronico y e sistema 
MyChart cu ta duna pashentnan ac- 


ceso na nan historia y ta permiti nan 
pa comunica cu nan dokter, tabata 
offline. “Nos a determina cu esaki ta 
un incidente di cyberatake,” segun e 
vocero nacional di Ascension a bisa. 
“Nos trabao di investigacion y restau- 
racion lo tuma tempo pa completa, y 
nos no tin un fecha pa completacion.” 


Pa preveni e plamamento automatisa 
di ransomware, oficialnan di IT pa 
hospital tipicamente ta tuma histo- 
rianan medico electronico y sistem- 
anan pa traha afspraak offline. CEO 
di UnitedHealth, Andrew Witty, a 
conta comitenan congresional cu 


Change Healthcare a desconecta in- 
mediatamente for di otro sistemanan 
pa preveni e atake plama durante su 
incidente. 


E declaracion di a vocero pa Ascen- 
sion, publica diamars, a bisa cu a redi- 
rigi ambulance for di “varios” hospi- 
tal sin nombra nan. Connie Smith, 
presidente di e Wisconsin Federation 
of Nurses and Health Professionals, 
ta entre e proveedornan di Ascension 
cambiando pa historianan riba pa- 
pel e siman aki pa combati e deficit. 
Smith, ken ta coordina operacionnan 
na Ascension St. Francis Hospital na 


Milwaukee, a bisa cu e hospital no 
a cancela ningun procedura di op- 
eracion y a sigui trata pashentnan di 
emergencia. 


Pero el a bisa cu tur cos ta canando 
atrasa pasobra e sistemanan elec- 
tronico ta parti di e operacion dia- 
rio di e hospital. Proveedornan mas 
jong frecuentemente no ta conoce e 
manera di mantene kopie di historia 
riba papel y e ta tuma mas tempo pa 
documenta cuido di pashent, check 
resultado di testnan di laboratorio y 
verifica informacion cu oficinanan di 
dokter, el a bisa. 


Ascension a bisa cu su sistema a antic- 
ipa pa usa proceduranan “downtime” 
pa algun tempo caba y a conseha pa- 
shentnan pa trece observacionnan di 
nan sintomanan y un lista di number- 
nan di prescripcion y boternan di pre- 
scripcion cu nan durante nan afspraak 
cu dokter. 


Expertonan di cyberseguridad ta bisa 
cu atakenan di ransomware a au- 
menta substancialmente durante e 
ultimo añanan, specialmente den e 
sector di cuido. Mas frecuente, gang- 
nan di ransomware ta hortando data 
prome cu activa malware cu ta parali- 
sa netwerknan. E menasa di haci data 
horta publico ta ser usa pa pagonan 
di extorsion. E data ey por ser bendi 
tambe online. 


Tecnologia ta destruyendo creatividad humano? 
E aviso di Apple su Ipad nobo ta genera critica online 


(AP)—Un aviso nobo di e Ipad 
nobo di Apple a causa critica on- 
line. E aviso, cual a ser publica 
diamars siman pasa, ta mustra hy- 
draulics kibrando casi tur instru- 
mento creativo cu artista- y con- 
sumidornan a usa pa añas—di un 
piano, pa buki, camera, weganan 
etc. Resultando for die destruc- 
cion aki? E Ipad nobo di Apple. 


Ta parce cu e intencion di Apple ta di- 
recto: Mira tur cos cu e producto aki 
por haci. Pero criticonan a yama esaki 
“tone-deaf”—cu varios expertonan di 
marketing notando cu e ehecucion di 
e campaña no a bay bon. 


“Mi echt tabatin un reaccion di dis- 
gusto pa e aviso,” segun Americus 
Reed II, profesor di marketing na 
The Wharton School di Universidad 
di Pennsylvania. “Mi a compronde 
conceptualmente kico nan kier a haci, 
pero...mi ta pensa e manera cu el a 
presenta ta, aki tecnologia ta destruy- 
endo e bida di e felicidad nostalgico.” 


E aviso tambe a ser publica durante 
un tempo cu hopi hende ta sinti preo- 
cupa cu nan trabao of rutinanan di tur 


dia ta birando “reemplasa” pa avan- 
cenan tecnologico—particularmente 
entre e comercialisacion di inteligen- 
cia artificial generativo. Y pa mira ob- 
hetonan stima ser destrui no ta yuda 
e preocupacionnan ey, manera Reed y 
algun otro ta nota. 


Algun a haya e aviso pa ta un metafora 
di e industria awendia—particular- 
mente e preocupacionnan cu tecno- 
logia ta afectando creativonan negati- 
vamente. Cineasta Justin Bate a skirbi 
riba X cu e aviso “ta destrui arte.” 


Expertonan a agrega cu e aviso a 
marca un diferencia notable di mar- 
keting for di Apple den pasado—cual 
frecuentemente tabata tuma un acer- 
camento mas positivo of inspirante. 
“Mi pensamento inicial tabata cu Ap- 
ple a bira exactamente loke e nunca 
kier a bira,” segun Vann Graves, di- 
rector ehecutivo di e Brandcenter di 
Virginia Commonwealth University. 


Den un declaracion comparti cu Ad 
Age diahuebs siman pasa, Apple a pidi 
despensa pa e aviso. E outlet tambe a 
reporta cu Apple no ta bay publica 
e aviso mas riba television. “Cre- 


atividad ta den nos DNA na Apple, 
y ta increiblemente importante pa 
nos diseña productonan cu por em- 
podera creativonan rond mundo,” 
Tor Myhren, e vice presidente di 
marketing na e compania, a conta Ad 


Age. “Nos meta ta pa semper celebra 
e cantidad di manera cu usuarionan 
por expresa nan mes y duna nan ide- 
anan bida cu e ayudo di e Ipad. Nos 
a fracasa cu e video aki, y nos ta pidi 
disculpa.” 

Minister di Deporte ta compromete sosten financiero pa Amateur 
Baseball Bond Aruba (ABBA) 


Recientemente, Minister Endy Croes a reuni 
cu president di Amateur Baseball Bond Aru- 
ba (ABBA) Sr. Kevin James. Durante e en- 
cuentro, Sr. James a presenta su plan y vision 
nobo y moderno p’e disciplina di baseball den 
su totalidad. 


Lo ehecuta un structura nobo pa AA y e otro li- 
ganan. E mandatario di Deporte a comparti algun 
idea cu Sr. James. Ademas di esaki, Minister Endy 
Croes a duna su compromiso cu lo duna sosten 
financiero pa asina ABBA por realisa nan campe- 
onatonan y muy probablemente prepara seleccion. 
Tambe a trata diferente punto interesante pa cu e 
Kingdom Series 2024 cu ta tuma luga na luna di 
october proximo na Aruba. Na luna di juni, e del- 
egacion di Hulanda ta na Aruba pa asina finalisa e 
preparacionnan pa e Kingdom Series 2024. 


RCA, Britannia, Estrella y La Fama a clasifica pa e playoff 
di Damas Open Class 


Diadomingo e campeonato di futbol fe- 
menino a continua riba tereno di Franklyn 
Bareño na Piedra Plat cu e ultimo weganan 
di e campeonato den Damas Open. E wega 
entre River Plate y Dakota a caba empata 2 
- 2. Ambos ekipo a keda for di e playoff den 
Damas Open, pero sin duda tin futuro den e 
hoben futbolistanan femenino cu ta afilia na 
nan. Tanto Dakota como River Plate ta jong 
cu mester desaroya bon ainda, pero nan tem- 
po lo yega. 


Pa loke ta RCA y Estrella hunto cu Britannia, mes- 
ter bisa cu e tres ekiponan aki ta e faboritonan cu 
lo bataya pa e titulo den Damas Open. Aki La Fama 
lo ta e outsider, pero manera nos ta bisa den play- 
off tur cos ta cuminsa na cero bek. Den e wega di 
diadomingo ultimo, RCA ta gana Estrella 2 - 0 den 
un wega cu ambos ekipo a duna bon bataya na otro 
cu RCA probechando di e oportunidadnan di gol 
crea. E golnan tricolor a bini di Ellen de Jong cu a 
anota ambos gol. 


Den e wega di Britannia contra di La Fama esaki 
a caba cu scorenan halto, ora cu e ekipo di Britan- 
nia damas ta gana cu e score di 13 - 0. E wega aki 
Britannia a domina por completo y a probecha di e 
oportunidadnan di gol cu e presenta. E alero Chiki 
Werleman tabata e goleador e dia aki unda e ta an- 
ota 3 gol, sigui pa Ashley Douglas y Krislaine Kelly 
kendenan ta anota dos gol cada uno. E otro golnan 
a bini di Loredana, Jardee, Dyvienne, Stacey, Myl- 
ene y Denise. 


Cu e ultimo weganan hunga di e campeonato regu- 
lar nos tin cu bisa cu RCA ta caba e campeonato na 
prome lugar cu 38 punto, sigui pa Britannia na di 
dos lugar cu 34 punto, Estrella na di tres lugar cu 
27 punto y La Fama na di cuater lugar cu 15 punto. 
Ta bon pa bisa cu e playoff final di Damas Open lo 
inicia dia 9 di juni proximo den stadion di Frans 
Figaroa na Noord pa 6or di atardi y 8or di anochi. 
Keda pendiente pa mas informacion. 


Experiencia na Centro de Alto Rendimiento de Sant Cugat del Vallès 


Milvienne Henriquez a atende Curso “Ciencas Aplicadas al Deporte” 


Diaberna ultimo durante e reunion general di 
Direccion di Deporte, cu ta e departamento 
tecnico di Comite Olimpico Arubano (COA), 
a haya un presentacion di Milvienne Hen- 
riquez cu a expone su experiencia y con e la 
logra termina exitosamente e curso di “Cien- 
cas Aplicadas al Deporte” na Centro de Alto 
Rendimiento, cu ta na Sant Cugat del Valles, 
na Spaña. 


Milvienne a haya e oportunidad aki despues di a 
sondea pa busca un hoben profesional den e mondi 
di deporte cu tin bastante conocemento di e mun- 
do tecnico di deporte y aki por a amplia su cono- 
cemento y introduci e aspectonan cientifico pa 
asina yuda desaroya como un miho entrenador y 
dirigente deportivo. Milvienne sigur no ta un per- 
sona desconoci den e mundo di deporte, unda e la 
participa den varios seleccion como atleta di Futbol 
y Softball, ademas di recien tin exito como entrena- 
dor di su Club di Futbol den ambos genero. 


Durante e exposicion aki, Milvienne a duna di con- 
oce di a siña masha hopi mes, unda cu a cuminsa 
un gran parti di e curso online, unda a haya dife- 
rente module pa volg via e sistema ofreci door di e 
centro, y despues a termina esaki cu e parti presen- 
cial, unda a bay na e centro na Sant Cugat del Valles 
pa finalmente termina e curso como parti di e klas 
di 2024. E presentacion tabata uno detaya, unda a 
splica cu e a parti e modulenan den 3 parti esen- 
cial, cu ta ciencias, medicina y balornan. Di cada 
un parti Milvienne a splica e diferente cursonan cu 
a ricibi, y cua a logra tin un impacto mas grandi 
como entrenador y dirigente deportivo. Mas im- 
portante aun, Milvienne a splica e impacto grandi 
cu e curso tabata tin riba dje como persona, y con 
e la keda hopi inspira la logra aplica tur locual e 
la logra siña aki na Aruba, ademas di a expresa de- 
seo di awo profundisa su mes mas aun pa asina por 
haya mas conocemento pa miho por sirbi deporte 
riba nos isla. 


COA ta spera di mir’e usa tur e conocemento aki 


como entrenador y figura clave den deporte na 
Aruba pa yuda eleva e nivel di nos deportistanan 
local. 

Resultado Sorteo 
mei 11 y 12, 2024 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 





2619 


X3 


6465 


Sorteo # 4262 


Sorteo # 1136 


Virgo 


X3 


673 


Sorteo # 4262 


Sorteo # 2318 


2720 


5719 


Sorteo # 4262 


X2 


0947 
6837 


13 
Letter 
A 


0 
2 


12 


359 


0 
40 


144 


0 
0 
0 
0 
0 



8 



08-16-22-26-29 


01-03-07-11-15 


8227 


Joker 


6649 
300.000,- 


x Jackpot 
x Match 4+ 


Proximo Jackpot 


X2 


713 


x Jackpot 


Sorteo # 8239 
Sorteo # 2491 


Sorteo # 1988 


3289 


7075 


Sorteo # 7283 


x Jackpot 


x Match 4 
x afl. 12,00 


X5 


5148 


Sorteo # 6042 


Sorteo # 972 


x afl. 500,00 


x afl.15,00 
x afl 50.00 


Capricornio 


Mega Ball 


Proximo Jackpot 


480.000,- 


x match 4 


Sorteo # 


Sorteo # 


x afl 8,00 


x Match 4 
5774 


X2 


Proximo Jackpot 


64.000,- 


Sorteo # 6468 


Afl. 640.000,- 


Letter 


0 
0 
0 


0 


0 
20 


130 


0 
0 
0 
0 
0 



8 



7561 


X2 


Proximo Jackpot 


66.000,- 


Sorteo # 6469 


Sorteo # 


x afl 8,00 


x Match 4 


Mega Ball 


Proximo Jackpot 


480.000,- 


x match 4 


Sorteo # 


1359 


Sorteo # 4263 


Sorteo # 1137 


x afl. 500,00 


x afl.15,00 
x afl 50.00 


Cancer 


X2 


505 


x Jackpot 


Sorteo # 4263 
Sorteo # 


Sorteo # 2319 


7491 


4540 


Sorteo # 4263 


x Jackpot 


x Match 4 
x afl. 12,00 


X3 


Joker 


4513 
300.000,- 


x Jackpot 
x Match 4+ 


Proximo Jackpot 


05-09-15-16-18 


1182 


Afl. 640.000,- 


diario 
Korsou 
super4 
flamingo 


3361 
2824 
4512 
8262 
0724 
6768 
super5 
1099 
3762 
6443 
- 
0149 


diario 
Korsou 
super4 
flamingo 


4572 
5389 
2540 
1285 
9211 
0824 
super5 
3504 
3513 
1983 
18151 
0082 


diadomingo 


Exposicion Fotografia cu Enfoke Riba Problema y Solucion Social 
16 di mei 2024 – 14 di juni 2024 NA UNOCA 


E departamento di “Social 
Work and Development” 
di e facultad di Arte y 
Ciencia di Universidad di 
Aruba ta organisa un ex- 
posicion titula Fotogra- 
fia cu Enfoke Riba Prob- 
lema y Solucion Social. E 
proyecto aki ta forma par- 
ti di e curso di “Caribbean 
Social Issues and Change”. 
Durante e curso e studian- 


tenan ta cera conoci cu e 
problemanan social na 
Aruba y ta aplica teoria 
sociologico pa por splica 
nan causa y asina yega na 
un solucion sostenibel. 


Consciente di un generacion 
tecnologico informativo y 
arte visual, e studiantenan 
a ricibi entrenamento den 
fotografia di mr. Michael 


Fowler, un fotografo/cam- 
erografo. Despues a pidi e 
studiantenan pa tuma potret 
di un problema social na 
Aruba y un potret di un posi- 
bel solucion pa e problema. E 
potretnan aki lo ta exhibi den 
un exposicion na UNOCA 
for di 16 di mei 2024 te cu 14 
di juni 2024 for di 9:00 am te 
cu 3:00 pm. 


E 
'Exposicion 
Fotografia 
cu Enfoke Riba Problema 
y Solucion Social' ta un ex- 
posicion y un plataforma pa 
e publico di Aruba participa 
activamente na e combersa- 
cion riba e problemanan mas 
urgente/ precupante di nos 
sociedad y nan posibel solu- 
cionnan. Durante e periodo 
di e exposicion, e studian- 
tenan, den colaboracion cu 
e expertonan, lo duna dos 
charla publico: un tocante 
'Obesidad y Sobrepeso' y un 
otro tocante 'Salud mental di 
e hobennan'. Nos ta invita e 
comunidad di Aruba pa uni 
cu nos den e dialogo impor- 
tante aki. 


Nos ta extende nos mas sin- 
cero gratitud na nos spon- 
sor principal, Aruba Bank, 
y na nos otro sponsornan, 
CMART, WOW Cosmetic 
y Tostaoo Catering & Ser- 
vices, pa nan sosten valioso 
pa asina por realisa e proyecto 
'Exposicion Fotografia cu En- 
foke Riba Problema y Solu- 
cion Social'. 


Exposicion 
Jolly Painter 


Jolly Painters ta presenta 
nan prome exposicion na 
biblioteca. Esaki ta habri 
dialuna dia 13 di mei pa 
1 siman largo durante 
orario regular di biblio- 
teca. 


Jolly painters ta un grupo 
di cuater amiga cu ta pinta 
hunto regularmente, dis- 
frutando nan hobby. Nan 
ta Babs (Barbara) Kroonen- 
berg, Adelaida Ponson, Elo 
Lee y Vivian Storm-Croes. 


Cada un tin nan gusto/es- 
tilo diferente y esey por 
nota tambe den e obranan. 
Abstracto, naturaleza, col- 
orido, romantico, fantasia. 
Tambe tin mas obra di man 
manera boter decora. Pues 
basta articulo interesante pa 
admira. 


Apertura di e exposicion ta 
dialuna dia 13 di Mei 2024 
di 6or pa 8or den sala di Ex- 
posicion na Biblioteca Na- 
cional Aruba. Esaki ta keda 
habri te cu diabierna dia 
24 di mei 2024. Publico ta 
bonbini. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Trupiaal 
Tel. 583 8560 


San Nicolas: 
Centro Medico 
Tel. 584 5794 


CHAPI Y VERF HANDYMAN 
nos ta hasi tur sorto di trabao di 
chapi y verf cas y edificio. nos 
ta tira sushi afo ecotech 
Tel: 561-1397 
Whatsapp: 561-1397 


________________________________217803 


VACATURA 
nos ta buscando cookhelper 
inf. asadero Kikoriko 
Cel. 699-5010 
Tel. 585-8769 


________________________________217809 


VACATURA 
nos ta buscando cook, 
cookhelper, griller y dishwasher 
inf. Don Jacinto 
Cel. 699-5010 
Tel. 585-8769 


________________________________217809 


A salba mayoria di e 15 miyon abeha den 
truck cu a accidenta 


Merca: 


(AP)—Un tractor cargan- 
do aproximadamente 15 
miyon abeha usa pa polin- 
isa terenonan di blueberry 
a accidente y a bolter riba 
e Insterstate 95 na Merca, 
segun oficialnan a bisa. 


A hiba e chauffeur hospi- 
tal como un precaucion 
diahuebs anochi siman pasa 
mientras cu trahadornan di 
emergencia a traha pa sigura 
e proteccion di e abehanan cu 
tabata den nan colmena mara 
den e trailer cu a truck tabata 
lastrando, cual a bolter na su 
banda, manera e oficialnan a 
bisa. 


E abehanan tabata mayor- 
mente den nan colmena ai- 
nda y “e meta tabata pa salba 
nan,” segun Shannon Moss, 
un vocero pa e polis estatal. 
Trahadornan di emergencia 
no a realisa cu e carga tabata 
abehanan te ora cu bomb- 
eronan a bay den dijk pa 
check pa cualkier liquidonan 
cu a cuminsa leak, segun hefe 
di bombero Travis Leary. 
Nan no tabata sa di e sorpresa 
amargo cu tabata warda nan. 


“E bomberonan a haya varios 
pica. Tur hende a ser pica al 
menos un par biaha,” segun 
Leary, cu tambe a sufri di al- 


gun pica di abeha. 


E temperaturanan por a man- 
tene e abehanan calmo du- 
rante e varios ora cu a tuma 
pa por bira a truck back y 
sac’e for di e dijk, el a bisa. A 
yama un apicultor pa garna e 
abehanan, el a agrega. 


E truck di abeha tabata bay- 
endo Washington County, 
cual ta e centro di e industria 
di blueberry salvahe. Abe- 
hanan sa di ta transporta den 
e region pa polinisa e blue- 
berrynan infertil tur primav- 
era. 


Tempo: 
Awe tardi y awe nochi: 
levemente te parcialmente 
nubla y seco 
Den marduga y mañan: 


parcialmente 
nubla 
sin 
awasero di importancia 


Temperatura 
maximo 
33 
grado celsius 
Temperatura 
minimo 
26 
grado celsius 
Indice di calor (heat index) 
den y rond di oranan di 
merdia: 34 pa 39 grado celsius 
UV index: 12 


Bahada di solo : 6:57 pm 
Subida di solo : 6:15 am 


Biento: 
Modera for di direccion oost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte te 
fuerte den rafaga; 
Forsa 5 te 6 (31 te 50 km/ora, 
17 te 27 nudo) 


Situacion general di tempo 
pa proximo 24 ora: 
No spera cambionan grandi 
den e tipo di weer cu tin 


actualmente. 
E 
partinan 
mas 
abou 
di 
atmosfera 
ta 
relativamente 
seco, 
strobando 
desaroyo 
di 
mayoria di nubia cu por 
produci awasero. Pa e motibo 
aki weer generalmente seco 
lo sigui domina. Di otro un 
banda por bisa cu stof di 
Sahara lo stroba visibilidad 
y trece aire di calidad abou 
durante 
proximo 
dianan. 
Na personanan cu alergia of 
problemanan respiratorio ta 
sugeri pa tene esaki na cuenta. 


Condicionnan 
maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil, 
entre 2 pa 3 pia. 
Na partinan oost te noordwest 
di 
costa: 
Generalmente 
modera cu olanan alrededor 
di 4 pa 5 pia. 


Pronostico di tempo 


obituario a21 


Dialuna 13 Mei 2024 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur local cu mi laga atras keda bunita y 
Laga esakinan termina den tur buniteza 
Autor: Cado Wever 


Cu imenso dolor na nos curazon nos ta participa 
fayecimento di nos ser stima: 


Sra Ivis Halabi-Roos 
Cariñosamente yama Mama Ivis 
*28-12-1940 - † 08-05-2024 


Na number di su casa: 
Jesus “Chu” Halabi 
Yiunan: 
Selimah y Jaime Maduro – Halabi 
Ramsey y Jourainne Halabi – Figaroa 
Nietonan: 
Elias, Rania, Eva y Sarah 
Rumanan: 
Ellen y Eduardo de Veer - Roos 
Yvonne Roos 
Edgard y Gracelle Roos - Croes 
Norman Roos 
Siegfried Roos 
Soraya Roos 
Sobrinonan: 
Edwin y Cecile Roos - Provence y famia 
Rebecca Roos 
Murielle y Patrick Brown – Roos y famia 
Amylaine Roos y famia 
Consuegro y Consuegranan: 
Myra Maduro-Arends 
Miertje Rodriguez-Tromp 
Juan Francisco “Chito” Figaroa 
Swa y cuñanan: 
Mirna Halabi y famia 
Ricardo Halabi y famia 
Evelyn Martes – Halabi y famia 
Ineke Molenaar 
Amiganan stima di cas: 
Adelaida Daems, Dora Croes, Jaime y Marguerite Saleh – 
Halabi, Mireille de Cuba – Saleh, Yvonne Kelly-Kelly, Suzy 
NuBoer 
Su amiga y prima stima: 
Vilma Dijkhoff - Croes 
Ayudantenan stima: 
Alba Zapata, Analou Lerio y Moraima Padilla 
Primo y primanan 
Un danki special na Dr. J van Trigt su dr di cas kende e la 
stima y cu a trate te na su ultimo momento asina bon y cu 
hopi pasenshi carinjo y amor. 


Demas Famianan, Roos, Halabi, De mei, Maduro, 
Henriquez, Oduber, Lacle, Croes, Wever, Ponson, De Cuba, 
Daou, De Veer, Villasmil, de Jong, Brown, Figaroa, Tromp, 
Timp, Saleh, el Hage, Chemali, Habibe y su miemobronan 
di koor Santa Filomena, Alianza Frances y Womens Club 
of Aruba. Nos ta pidi nos disculpa si den nos momento di 
tristeza nos lubida un famia of amigo. 


Lo tin oportunidad pa condolencia diamars 14 di mei 
na Royal Funeral Home di 7or pa 9or di anochi. Acto 
di Entiero lo tuma lugar diarason 15 di mei na santana 
Catholico Paradera. E restonan mortal lo reposa den Iglesia 
santa Filomena na Paradera for di 2or pa 4or pm. 


Nos ta lamenta cu despues di entiero nos no por ricibi 
bishita di condolencia na cas. Na luga di flor of Krans hasi 
un donashon na Edmond Harms Foundation of Koningin 
Wilhelmina Kanker Fonds. 


Mira con Dios a salba mi, Tur mi confiansa ta den djE, Mi n’ tin 
miedo: Señor Dios ta mi forsa, mi refugio. E mes t’Esun cu a salba 
mi. 
Isaías 12:2 


A bai drumi dushi den braza di señor 


Roberto Humberto Eduardo 
Mihor conoci como ‘Rob’ 
11 januari 1943 – 6 mei 2024 


Na nomber di su casa: 
Petra Eduardo-Kelly 
Su yiu stima: 
Humberto Eduardo 
Rumannan: 
Favio y Susana Eduardo-Croes 
† Frans y Enayda Eduardo-Maduro 
Johana Eduardo 
Marco Eduardo 
Odilia y Wybert Lindeman-Eduardo 
Tecla y Albert Celaire-Eduardo 
Hoze Eduardo 
Noël y Arianne Eduardo 
Bert Eduardo 
Swa y cuñanan: 
Juanita Figaroa y fam 
Denny y Pedro Goncalves y fam 
Benny y Imelda Kelly Geerman y fam 
Vera Kelly 
Grace y Miguel Carrera y fam 
Magda Kelly y Frans Giel 
Lourdes y Mario Croes 
Lucia Kelly y fam 
Enny y Carol Anjie y fam 
Sobrino(a)nan: 
Wiebe Lindeman 
Stacy Celaire y Darl Quandus 
Shary Celaire y Kevin Dammers 
Mary y Robby Fingal 
Lucette y Michel Willems 
Eseline y Johnny Henriquez 
Johnny Kelly 
Jane Lacle 
Daphny y Daniel Tecklenborg 
Daniel Goncalves y Pricilla Tjon Kon Sang 
Ethline Ruiz 
Randolph y Kathy Ruiz 
Hellen Koolman 
Daniel Koolman y Shamira Koolman 
Giovanni y Carina Kelly 
Maureen y Miguel Martinez 
Rose Ann Kelly y Roberto Boekhoudt 
Mayra y Sheldon Toppenberg 
Marjanne y Leonel Jarzagaray 
Mario y Rachel da Silva 
Marvin da Silva y Zahi Arends 
Bernard Kelly y Mylene Bernadina 
Angie y Fedi Giel 
Lindsay Kelly 
Michellene Carrera y Elias Cafarzuza 
Myanchela Carrera y Dyami Bernabela 
Rugino Simileer 
Joseph Anjie 
Robert Anjie y Elias Halabi 
Derwin Kemp 
Su iha: 
Marjanne Jarzagaray 
Su poppetje stima: 
Lia Maria Jarzagaray 
Su bon bisiñanan: 
Jossy y Chita Erasmus y famia 
Demas famia: 
Eduardo, Kelly, Eduwardo, Duarte, Croes, Maduro, Lindeman, 
Celaire, Quandus, Dammers, Figaroa, Goncalves, Geerman, 
Bermudez, Carrera, Anjie, Fingal, Willems, Henriquez, Lacle, 
Tecklenborg, Tjon Kon Sang, Ruiz, Paskel, Koolman, Martinez, 
Boekhoudt, da Silva, Toppenberg, Jarzagaray, Gomez, Arends, 
Bernadina, Giel, Cafarzuza, Bernabela, Simileer, Halabi, van 
Melsen, Benneker y Otsuka 


Ceremonia di despedida lo tuma lugar dialuna, 13 di mei 2024, 
9’or - 11’or na Misa Santa Anna Noord. Na lugar di flor of krans 
un donacion na Misa Santa Anna lo ta altamente aprecia. Lo tin un 
box den misa. Acto di cremacion lo wordo haci den seno familiar. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso dolor na nos curason nos ta anuncia 
fayecimento di: 


Samuel J. Flores 
Cariñosamente yama “FRANK” 
Sun rise : 14 – 11 - 1960 - Sun Set: 03 – 05 - 2024 


Na Nomber di su: 
Yiu stima: Chih-Hing Flores y yiunan Sue-Ginn, Chayron 
Mama di su yiu di crianza: Alejandra Perea 
Mayornan: †Jose Egildo Flores y †Maria Bernabela Flores- 
Geerman 


Rumannan: 
Jorge Flores y Carolina Flores-Romero y yiunan Lydon, 
Aschlyn Cornes y yiunan 
Patricio “Tito” Flores y Lourdes Flores - Yrausquin y yiunan 
Dillon Maduro, Reiniér y Sharlinie Flores y yiunan 
Saul Flores y Esther Flores – Zierikzee y yiunan Eliza y Raul 
Flores (na Hulanda) 
Mariene de Jong ruman di Crianza ( na Hulanda ) 
† Welo y wela nan en paz descanse 


Tanta y Omo nan: 
†Mando Flores – †Capito Flores – †Tito Flores – †Yenny 
Flores – †Betty Flores – †Ita Flores – †Sylvia Flores – 
†Vera Brion - †Theolinda Bermudez – †Jordana Geerman 
- †Laura Greaux – †Johanna Quandt - †Jacintha Geerman 
– †Juan Geerman – †Nemencio Geerman – †Wilfrido 
Geerman 
Tanta nan na bida: 
Angela “Eli” Ponson Vuida y yiunan 
Yolanda Winklaar Viuda y yiunan 
Irselia Yoaquina “Kina” Geerman y yiunan na Hulanda 
Tur su Primo y prima nan y demas famia, amigo nan y 
conocirnan, 


Mihor amigo nan: Joel Croes, Mario Noguera. Su ex 
coleganan di Pro Graphics 
Su bon bisiña: Famia Farro 
Famia nan na Aruba, Hulanda y St Maarten 
Flores - Geerman – Quandt – Werleman – Dirksz – Greaux 
– Brion – Ponson – Winklaar – Boye- 
Faneyte– Yrausquin – Figarao – Romero – Maduro – Cornes 
– Patrick – Gario – França – Eman – Everon - Zierikzee – 
Rodjan – Boekhoudt – Dijkhoff – Kip – Palm – Bermudez 
– Maussa – Ridderstaat- Janga – Angela – Boufancacha – 
Dinmohamed – Perea - De Jong - Paula - Rafaela - Howard 
Acto di Entierro lo tuma lugar: 
Dialuna 13 di Mei 2024 na Misa di Noord – Parokia Santa 
Anna 
Di 2.00 p.m. – 4.00 p.m. 
Despues ta sali pa Santana Central Sabana Basora 
Nos ta pidi nos sincero disculpa, si pa un motibo of otro nos 
a keda sin menciona algun persona. 


Despues di Entierro nos no por ricibi condolencia na cas. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa fayecimento di 
nos ser stima: 


Sra. Estebanita Reyes-Koeiman 
Cariñosamente yama “Negra” 
*02-11-1934 - †07-05-2024 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa fayecimento di nos 
ser stima: 


Jose Maria Heronimo 
Cariñosamente yama “Jose Gangster” 
*09-10-1951 - †10-05-2024 


Acto di despedida lo wordo anuncia despues 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 


Cu dolor na nos curason, nos ta participa fayecimento di nos 
ser stima: 


Juan Nicolaas Kock 
Cariñosamente yama “Chito, Juancito y Palili” 
*08-05-1959 - †07-05-2024 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa fayeci- 
mento di nos ser stima: 


Sra. vda. Lourdes F. Mercera-Werleman 
Cariñosamente yama “Ma Lou, Tanta Lou, Udi, Lou” 
*12-04-1943 - †10-05-2024 


Acto di entiero lo wordo anuncia despues 


Mira con Dios a salba mi, 
Tur mi confiansa ta den djE, 
Mi n’ tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 


Cu dolor na nos curason, nos ta participa 
fayecimento di nos ser stima: 


Olga R. Rincones 
Cariñosamanete yama “Olgita, Ma Ita, Pechi” 
*21-02-1937 - †10-05-2024 


Acto di entiero lo tuma lugar na Aurora Funeral 
Home diaranson 15 di mei 2024 di 9’or pa 11’or 
di mainta. Despues lo sali pa Santana Catolico na 
Paradera. 


Catalannan ta vota den 
eleccion pa calibra forsa di 
movemento separatista y 
grado di reconciliacion cu 
Spaña 


(AP)—Catalonia a tene un eleccion regional 
diadomingo di cual e resultado di resona den 
politica nacional di Spaña. 


E votamento lo ta un test ambos pa e forsa di e 
movemento separatista den e parti noreste rico di 
Spaña y pa e politicanan di prome minister Pedro 
Sánchez. Mas cu 5.7 miyon votado ta eligible pa 
scoge legisladornan pa e parlamento regional basa 
den Barcelona. 


Separatistanan a tene e gobierno regional pa mas 
cu un decada. Pero encuesta y un eleccion nacional 
den juli aña pasa ta mustra cu apoyo pa secesion a 
cay un tiki desde cu e ex-presidente regional Carles 
Puidgemont a lidera un oferta ilegal y futil na 2017. 


Puigdemont ta un fugitivo for di leynan Spaño des- 
de cu el a huy for di e pais algun dia despues di su 
intento fracasa pa secesion. Pero esey no ta stop e di 
participa den e eleccion como cu e ta campañando 
for di Francia. El a bisa cu e lo regresa Spaña ora 
e legisladonan nobo reuni pa scoge un presidente 
regional despues di eleccion. 


Pa e tempo ey, puigdemont ta spera pa ta absolvi 
di cualkier problema legal despues cu e parlamento 
Spaño duna un aprobacion final na un amnistia 
controversial pa e y miles di otro separatistanan. 


E amnistia ta forma parti di e empuhe intenso di 
Sánchez pa reduci tension den Catalonia cu tambe 
ta inclui e absolucion di separatistanan importante. 
Si votadonan no valida esey por medio di apoya di 
su partido Socialista, e lo por ta un golpi pa e lider 
cu ta lidera un coalicion di minoria na Madrid. 


Sánchez a campaña hunto cu Salvador Illa, e can- 
didato di e Socialistanan. Illa a gana mayoria voto 
den un eleccion regional na 2021 pero no por a stop 
separatista Pere Aragonès di forma un gobierno. E 
eleccion lo inclui un bataya dentro di e campo sepa- 
ratista entre e partido conservativo di Puidgemont 
y e partido di Aragonès. 

Miles di civil ta huy for di parti nort oriente di Ucrania mientras Rusia ta 
conduci un atake nobo riba frontera 


(AP)—Miles mas civil a huy for 
di e ofensivo renoba for di Rusia 
riba e parti noreste di Ucrania cu 
a afecta pueblo- y ciudadnan cu 
un cantidad di artileria, oficial- 
nan a bisa ayera. 


E batayanan intenso a forsa al menos 
un unidad Ucraniano pa retira den e 
region di Kharkiv, capitulando mas 
tereno pa forsanan Rusia den asienta- 
mentonan menos defendi den e 
yamado “gray zone” cu ta core banda 
di e frontera Ruso. 


Pa ayera atardi, e pueblo di vovchansk, 
cu un poblacion di 17,000, a surgi 
como un punto focal den e bataya. 
Volodymyr Tymoshko, e hefe di polis 
regional di Kharkiv, a bisa cu forsan- 
an Ruso tabata acercando for di tres 
direcccion. Un tanki Ruso a ser bira 
riba un caminda principal den direc- 
cion di e ciudad, ilustrando e confi- 
ansa di Moscu pa desplega armanan 
pisa. 


Un equipo di prensa di AP, posiciona 
den un pueblo cercano, a mira nu- 
bianan di huma for di e ciudad mien- 
tras forsanan Ruso a los bom. Equi- 
ponan di evacuacion a traha sin para 
henter e dia pa tuma residentenan, 
mayoria di cual tabata hende grandi, 
for di peligro. 


Al menos 4,000 civil a huy for e re- 
gion Kharkiv desde diabierna, ora e 
forsanan di Moscu a lansa e opera- 
cion, segun gobernador Oleh Synie- 
hubov a bisa den un declaracion riba 
red social. Bringamento pisa a conti- 
nua ayera riba e liña di batay di e parti 
noreste di Ucrania. Unda forsanan 
Ruso a ataca 27 asientamento durante 
e ultimo 24 ora, el a bisa. 


Analistanan ta bisa cu e empuhe Ruso 
ta diseña pa explota deficitnan di mu- 
nicion prome cu e materialnan pri- 
minti for di e West yega na e liña di 
bataya. Soldaatnan Ucraniano a bisa 
cu Kremlin ta usando e tactico usual 
di Rusia pa lansa un cantidad despro- 
porciona di asalto pa agota e tropanan 
y nan artileria. Por medio di intensi- 
fica batayanan den loke previamente 
tabata un pida di e liña di bataya, 


forsanan Rusonan a menasa pa ataca 
forsanan Ucraniano den e noreste, 
mientras tanto conduciendo batay- 
anan intenso mas pazuid unda Moscu 
tambe ta ganando mas tereno. 


Esaki ta bin despues cu Rusia a au- 
menta atakenan na maart afectando 
infrastructura di energia y asienta- 
mentonan, cual analistanan ta prog- 
nostica tabata un esfuerso pa duna 
forma na condicionnan pa un ofen- 
sivo. 


Mientras tanto, un apartamento di 10 
piso a collapse den e ciudad Ruso di 
Belgorod, cerca di e frontera, heri- 
dando al menos 19 hende. Autoridad- 
nan Ruso a bisa cu e edificio a col- 
lapse despues di un bom Ucraniano. 
Ucrania no a duna comentario riba e 
incidente. 


Presidente Ucraniano Volodymyr 
Zelenskyy a bisa cu pa para ofen- 
sivonan Ruso den e noreste tabata 
un prioridad, y cu tropanan di Kyiv 
tabata continuando cu operacionnan 
contra-ofensivo den shete pueblo 
rond di e region di Kharkiv. 


“Pa stroba e intencionnan ofensivo di 
Rusia ta nos tarea number un awo. Si 


nos logra e tarea aki ta depende riba 
tur soldaat, tur sargento y tur agente,” 
Zelenkyy a bisa. 


E ministerio di Defensa Ruso a bisa 
ayera cu su forsanan a captura cu- 
atro pueblo riba e frontera cerca di 
e region di Kharkiv, ademas di cinco 
pueblo reporta di a ser tuma over 
ayera. E areanan probablemente taba- 
ta mas fortifica debi na e bringamento 
dinamico y e tiramento constante di 
bom, cual a haci e avance di Rusia 
mas facil. 


E liderazgo di Ucrania no a confirma 
e ganashinan di Moscu. Un unidad 
Ucraniano a bisa cu nan tabata for- 
sa di retira algun area y cu forsanan 
Ruso a captura al menos un pueblo 
mas diasabra anochi. Tymoshko a bisa 
cu tacticonan Ruso den Vovchansk a 
refleha esnan usa den e batayanan pa 
Bakhmut y Avdiivka den e region di 
Donetsk den cual atakenan aereo a ser 
acompaña pa un cantidad di asaltonan 
infanteria. 


Den un video diasabr anochi, e uni- 
dad di Hostri Kartuzy, parti di e de- 
stacamento di guardia nacional Ucra- 
niano di e forsanan special, a bisa cu 


nan tabata bringando pa control di 
e pueblo di Hlyboke. “Awe, durante 
bringamento pisa, nos defensornan a 
ser forsa pa retira for di algun posicion 
mas, y awe, un otro asientamento a 
bin bao control Ruso. Desde 20:00, 
bringamento pa e pueblo di Hlyboke 
ta andante,” e bringadonan a bisa den 
e video. 


E Institute for the Study of War basa 
na Merca a bisa diasabra cu e ta kere 
cu e declaracionnan cu Moscu a cap- 
tura Strilecha, Pylna, Pletenivka y Bi- 
sivika tabata berdad, y cu imagennan 
geolocalisa tambe ta mustra cu for- 
sanan Ruso a tuma over Morokhovets 
y Oliinykove. El a describi e ganashi- 
nan Ruso como “tacticamente signifi- 
cante.” 


Den e prome dianan di e guera, Ru- 
sia a haci esfuersonan fracasa pa in- 
vadi Kharvik pero a retira for di su 
bisindario despues di aproximada- 
mente un luna. Den temporada di 
otoño di 2022, shete luna despues, e 
ehercito di Ucrania a pusha nan for 
di Kharvik. E contra-atake a yuda per- 
suadi paisnan den West cu Ucrania 
por derota Rusia riba e liña di bataya y 
a apoya sosten militar. 


